การเป็นส่วนหนึ่ง การกลายเป็น & การเป็น

กรอบการเรียนรู้ของช่วงวัยแรกสำหรับออสเตรเลีย

# **สารบัญ**

บทนำ 3

วิสัยทัศน์สำหรับการเรียนรู้ของเด็ก 4

องค์ประกอบของกรอบการเรียนรู้ 5

การเรียนรู้ของเด็ก 6

วิธีการสอนระดับปฐมวัย 6

หลักการ 8

การปฎิบัติ 11

ผลลัพธ์การเรียนรู้สำหรับเด็กตั้งแต่แรกเกิดถึง 5 ขวบ 16

**ผลการเรียนที่ 1: เด็กมีความรู้สึกรับรู้อย่างแรงกล้าในอัตลักษณ์**  17

เด็กรู้สึกปลอดภัย มั่นคง และได้รับการสนับสนุน 18

เด็กพัฒนาความเป็นอิสระและเป็นตัวของตัวเอง การพึงพาระหว่างกัน ความยืดหยุ่น และความรู้สึกรับรู้ในความสามารถควบคุมและเป็นเจ้าของชีวิต 18

เด็กพัฒนาอัตลักษณ์ของตนเองอย่างมีความรู้และความมั่นใจ 19

เด็กเรียนรู้ที่จะปฏิสัมพันธ์กับผู้อื่นด้วยความเอาใจใส่ ความเห็นอกเห็นใจ และความเคารพ 19

**ผลการเรียนที่ 2: เด็กเชื่อมโยงเข้ากับโลกของพวกเขาและมีส่วนร่วมในโลกของพวกเขา** 20

เด็กพัฒนาความรู้สึกรับรู้ถึงการเป็นส่วนหนึ่งของกลุ่มและชุมชน และความเข้าใจสิทธิและหน้าที่ 21

เด็กตอบสนองต่อความแตกต่างด้วยความเคารพ 21

เด็กได้รับรู้ถึงความเท่าเทียมกัน 21

เด็กได้แสดงความรับผิดชอบต่อสังคมและแสดงความเคารพต่อสิ่งแวดล้อม 22

**ผลการเรียนที่ 3: เด็กมีรู้สึกรับรู้อย่างแรงกล้าในความเป็นอยู่ที่ดี**  22

เด็กมีความแข็งแกร่งในแง่การดำรงอยู่ในสังคมและทางอารมณ์ 23

เด็กมีความรับผิดชอบต่อสุขภาพและกายภาพของพวกเขามากขึ้น 24

**ผลการเรียนที่ 4: เด็กเป็นผู้เรียนที่มีความมั่นใจและมีส่วนร่วมในการเรียนรู้**  25

เด็กพัฒนาลักษณะพื้นนิสัยเพื่อการเรียนรู้ เช่น ความอยากรู้อยากเห็น ความร่วมมือ ความมั่นใ ความคิดสร้างสรรค์ ความมุ่งมั่น ความกระตือรือล้น ความมานะ การจินตนาการ และความสัมพันธ์แบบสะท้อนกลับ 26

เด็กพัฒนาทักษะและกระบวนการด้านต่าง ๆ เช่น การแก้ปัญหา การตั้งคำถาม การทดลอง การตั้งสมมติฐาน การค้นคว้าวิจัย และการตรวจสอบ 26

เด็กถ่ายทอดและปรับสิ่งที่พวกเขาได้เรียนรู้จากบริบทหนึ่งไปสู่อีกบริบท 27

เด็กใช้การเรียนรู้ของตนเองผ่านการติดต่อเชื่อมโยงกับผู้คน สถานที่ เทคโนโลยี และวัตถุที่เป็นธรรมชาติและที่ผ่านกระบวนการ 27

**ผลการเรียนที่ 5: เด็กเป็นผู้สื่อสารที่มีประสิทธิภาพ**  28

เด็กมีปฎิสัมพันธ์ทั้งทางวัจนและอวัจนภาษากับผู้อื่นตามวัตถุประสงค์ต่าง ๆ กัน 29

เด็กอ่านหรือพิจารณาตัวบทประเภทต่าง ๆ และได้มาซึ่งความหมายจากตัวบทเหล่านี้ 29

เด็กแสดงออกซึ่งความคิด และสร้างความหมายโดยใช้สื่อประเภทต่าง ๆ 31

เด็กเริ่มที่จะเข้าใจว่าระบบสัญลักษณ์และแบบแผนทำงานกันอย่างไร 31

เด็กใช้ข้อมูลและเทคโนโลยีทางการสื่อสารเพื่อเข้าสู่ข้อมูล สืบค้นแนวคิดและแสดงถึงความคิดของพวกเขา 31

อภิธานศัพท์ 32

บรรณานุกรม 34

ผลิตโดยกระทรวงศึกษาธิการ การจ้างงานและความสัมพันธ์ในสถานทำงาน แห่งรัฐบาลออสเตรเลีย เพื่อสภาแห่งรัฐบาลออสเตรเลีย

© Commonwealth of Australia 2009

ISBN 978-0-642-77872-7

งานชิ้นนี้สงวนลิขสิทธิ์ นอกเหนือจากการใช้งานใด ๆ ที่ได้รับอนุญาตตามพระราชบัญญัติลิขสิทธิ์ 1968 ไม่อนุญาตให้มีการทำซ้ำเนื้อหาส่วนใดก็ตาม โดยกระบวนการใด ๆ ก็ตาม โดยที่ไม่ได้รับความยินยอมอนุญาตเป็นลายลักษณ์อักษรจากเครือจักรภพ คำร้องขอและการสอบถามเกี่ยวกับการผลิตซ้ำและสิทธิ ส่งไปที่ ส่วนบริหารงานลิขสิทธิ์เครือจักรภพ Commonwealth Copyright Administration, Attorney-General’s Department, Robert Garran Offices, National Circuit, Barton ACT 2600 หรือไปแจ้งได้ที่ <http://www.ag.gov.au/cca>

# **บทนำ**

เอกสารนี้เป็นเอกสารของกรอบการเรียนรู้ระดับชาติสำหรับเด็กปฐมวัยของออสเตรเลียฉบับแรกสำหรับนักการศึกษาปฐมวัยจุดประสงค์ของเอกสารนี้เพื่อเป็นการขยายและเพิ่มความสมบูรณ์ให้แก่การเรียนรู้ของเด็กตั้งแต่แรกเกิดจนถึงห้าขวบและไปจนถึงการเปลี่ยนผ่านสู่วัยเข้าโรงเรียน

สภาแห่งรัฐบาลออสเตรเลียได้พัฒนากรอบการเรียนรู้นี้ขึ้นเพื่อช่วยให้นักการศึกษาได้ให้โอกาสแก่เด็กเล็กในการเพิ่มศักยภาพของพวกเขาเองและพัฒนา พื้นฐานเพื่อความสำเร็จจากการเรียนรู้ในอนาคต ด้วยวิธีนี้ กรอบการเรียนรู้สำหรับช่วงวัยแรก (กรอบการเรียนรู้) จะมีส่วนช่วยสะท้อนวิสัยทัศน์ของสภาแห่งรัฐบาลออสเตรเลียที่กล่าวไว้ว่า

“เด็กทุกคนได้รับการเริ่มต้นชีวิตที่ดีที่สุด เพื่อสร้างอนาคตที่ดีกว่าสำหรับตัวเองและสำหรับประเทศชาติ”1

กรอบการเรียนรู้มีพื้นฐานความคิดมาจากข้อสรุปจากการศึกษาโดยหลักฐานจากนานาประเทศที่ว่า วัยเด็กเป็นช่วงเวลาที่สำคัญในการเรียนรู้และพัฒนาการของเด็ก กรอบการเรียนรู้ได้รับการพัฒนาด้วยการป้อนข้อมูลจำนวนมากจากผู้ที่เกี่ยวข้องในภาคปฐมวัย นักวิชาการปฐมวัย และรัฐบาลออสเตรเลียและรัฐบาลของรัฐและดินแดนต่าง ๆ

กรอบการเรียนรู้มีรูปแบบพื้นฐานเพื่อการสร้างความมั่นใจว่า เด็กในทุก ๆ ด้านของการศึกษาปฐมวัยและสภาวะแวดล้อมในการดูแล จะได้รับประสบการณ์การเรียนการสอนที่มีคุณภาพ กรอบการเรียนรู้มีการให้ความสำคัญที่เฉพาะเจาะจงในการเรียนรู้จากการเล่นและตระหนักถึงความสำคัญของการสื่อสารและการใช้ภาษา (รวมถึงการรู้หนังสือและการคิดคำนวณในช่วงปฐมวัย) และการพัฒนาทางสังคมและอารมณ์ กรอบการเรียนรู้นี้ได้รับการออกแบบมาสำหรับการใช้งานโดยนักการศึกษาปฐมวัยที่ทำงานร่วมกันกับครอบครัวของเด็ก ซึ่งเป็นนักการศึกษาคนแรกและมีอิทธิพลมากที่สุดต่อเด็กนั่นเอง

นักการศึกษาปฐมวัยซึ่งได้รับการแนะแนวทางจากกรอบการเรียนรู้นี้จะเสริมกำลังในการปฏิบัติงานประจำวันของพวกเขาโดยทำตามหลักการที่วางไว้ในอนุสัญญาสหประชาชาติว่าด้วยสิทธิเด็ก (ในที่นี่จะเรียกว่า อนุสัญญา) อนุสัญญากล่าวไว้ว่า เด็กทุกคนมีสิทธิในการศึกษาที่วางรากฐานสำหรับส่วนที่เหลือของชีวิตของพวกเขา เพิ่มความสามารถของพวกเขา และให้ความเคารพต่ออัตลักษณ์ทางพื้นฐานครอบครัว วัฒนธรรมและอื่น ๆ และภาษาของพวกเขา อนุสัญญานี้ ยังตระหนักถึงสิทธิของเด็กที่จะได้เล่นและมีส่วนร่วมในทุกเรื่องที่มีผลกระทบต่อชีวิตของพวกเขาเอง

เอกสารชุดนี้อาจจะเสริม เพิ่มหรือแทนที่กรอบการเรียนรู้ของแต่ละรัฐและดินแดนในการปกครองของออสเตรเลียที่มีอยู่ โดยความเกี่ยวข้องที่แน่นอนระหว่างกรอบการเรียนรู้เดิมและกรอบการเรียนรู้นี้จะถูกกำหนดโดยแต่ละเขตอำนาจปกครองนั้น ๆ

ในระดับกว้าง ๆ กรอบการเรียนรู้ช่วยสนับสนุนเป้าหมายที่ 2 ของปฏิญญาเมลเบิร์นในด้านเป้าหมายการศึกษาเพื่อชาวออสเตรเลียรุ่นหนุ่มสาว2 ที่กล่าวไว้ว่า:

ชาวออสเตรเลียรุ่นหนุ่มสาวทุกคนจะเป็น:

* ผู้เรียนที่ประสบความสำเร็จ
* บุคคลที่มีความมั่นใจและความคิดสร้างสรรค์
* ประชากรที่มีความตื่นตัวและพร้อมด้วยข้อมูล

**นักการศึกษา:**

คือนักปฎิบัติการวิชาชีพด้านปฐมวัย ผู้ซึ่งทำงานโดยตรงกับเด็กในสภาวะแวดล้อมปฐมวัย

1 Invirtiendo en los Primeros Años – Estrategia Nacional de Desarrollo de la Primera Infancia, Concejo de Gobiernos Australianos

2 วันที่ 5 ธันวาคม คศ 2008 รัฐมนตรีว่าการกระทรวงศึกษาจาก รัฐ อาณาเขตและรัฐบาลกลาง ได้มาประชุมกันในฐานะสภารัฐมนตรีด้านการศึกษา การจ้างงาน การฝึกอบรม และกิจการเยาวชน และได้ร่วมกันแถลงถึง ปฎิญญาแห่งเมลเบิร์นเรื่องเป้าหมายทางการศึกษาสำหรับชาวออสเตรเลียรุ่นหนุ่มสาว

**เด็ก:**

หมายถึง เด็กทารก เด็กวัยเตาะแตะ และมีอายุตั้งแต่สามถึงห้าขวบ นอกจากจะระบุไว้เป็นอย่างอื่น

ปฎิญญาแห่งเมลเบิร์นยังได้แสดงถึงความมุ่งมั่นที่จะปรับปรุงผลลัพธ์ที่จะได้จากการศึกษาสำหรับชน พื้นเมืองอะบอริจินและชาวเกาะที่อาศัยอยู่บริเวณช่องแคบตอเรสรุ่นหนุ่มสาวและเสริมสร้างความแข็งแกร่งให้กับการศึกษาปฐมวัย

สภาแห่งรัฐบาลออสเตรเลียมุ่งมั่นที่จะปิดช่องว่างที่ยังมีอยู่เพื่อความสำเร็จด้านการศึกษาระหว่างชนพื้นเมืองเดิมและผู้ที่มิใช่ชนพื้นเมืองของออสเตรเลียภายในหนึ่งทศวรรษ3การศึกษาปฐมวัยมีบทบาทสำคัญในการเล่นในการส่งมอบผลลัพธ์ดังกล่าวนี้

เมื่อตระหนักถึงสิ่งที่กล่าวมาทั้งหมดนี้ จึงจะมีการพัฒนาเอกสารเฉพาะที่ช่วยให้นักการศึกษามีคำแนะนำเพิ่มเติมเกี่ยวกับการสร้างความมั่นใจการรักษาความปลอดภัยทางวัฒนธรรมสำหรับเด็กชนพื้นเมืองอะบอริจินและชาวเกาะที่อาศัยอยู่บริเวณช่องแคบตอเรสและครอบครัวของพวกเขา และจัดไว้ให้นักการศึกษา

ในอนาคต อาจมีการพัฒนาเอกสารข้อมูลเพิ่มเติมเพื่อสนับสนุนการประยุกต์ใช้กรอบการเรียนรู้นี้อีกด้วย

**การเรียนรู้ที่มีพื้นฐานจากการเล่น:**

บริบทสำหรับการเรียนรู้ที่เด็กจัดระเบียบและสามารถทำความเข้าใจกับโลกในสังคมของตัวเอง ในขณะที่พวกเขามีส่วนร่วมอย่างแข็งขันต่อผู้คน วัตถุและการแสดงตัวแทนความหมาย

# **วิสัยทัศน์สำหรับการเรียนรู้ของเด็ก**

*เด็กทุกคนมีประสบการณ์การเรียนรู้ที่ใช้การเข้าไปมี ส่วนร่วมและสร้างความสำเร็จไปตลอดชีวิต*

พื้นฐานของกรอบการเรียนรู้ มาจากแนวคิดที่มีต่อชีวิตของเด็ก ตามที่ได้อธิบายลักษณะออกเป็น belonging, being and becoming (การเป็นส่วนหนึ่ง การเป็น และการกลายเป็น) จากช่วงก่อนที่เด็กถือกำเนิด เด็กก็ได้มีความสัมพันธ์เกี่ยวข้องกับครอบครัว ชุมชน วัฒนธรรม และสถานที่ พัฒนาการแรกสุดและการเรียนรู้ของเด็ก เกิดขึ้นโดยผ่านความสัมพันธ์ดังกล่าวนี้ โดยเฉพาะอย่างยิ่งภายในครอบครัว ซึ่งเป็นผู้ให้การศึกษาของเด็กคนแรกและมีอิทธิพลต่อเด็กมากที่สุด ในขณะที่เด็กมีส่วนร่วมในชีวิตประจำวันของพวกเขาเอง เด็กจะพัฒนาความสนใจและสร้างอัตลักษณ์และความเข้าใจของตัวเขาเองที่มีต่อโลก

## การเป็นส่วนหนึ่ง

การได้เป็นส่วนหนึ่ง ซึ่งก็คือการรับรู้ว่าเราเป็นส่วนหนึ่งของที่ใดและกับใคร นั้นเป็นส่วนหนึ่งของการดำรงอยู่ของมนุษย์ เด็กเป็นส่วนหนึ่งของครอบครัวหนึ่ง ของกลุ่มวัฒนธรรมหนึ่ง ของบริเวณละแวกบ้านแห่งหนึ่ง และของกลุ่มชุมชนกลุ่มหนึ่งในระดับกว้างขึ้น การเป็นส่วนหนึ่ง เป็นการยอมรับว่าเด็กจะต้องพึ่งพาอาศัย ผู้อื่นและพื้นฐานของความสัมพันธ์ในการจำกัดความเป็นอัตลักษณ์ของเด็กเอง ในช่วงปฐมวัย และตลอดชีวิต ความสัมพันธ์ต่าง ๆ นี้เป็นสิ่งสำคัญมากสำหรับรู้สึกรับรู้ในการเป็นส่วนหนึ่ง การเป็นส่วนหนึ่ง เป็นศูนย์กลางของ การเป็น (being) และการกลายเป็น (belonging) โดยการหล่อหลอมให้เด็กเป็นคนที่เด็กเป็นและคนที่เด็กสามารถเติบโตไปเป็น ได้

“เธอเป็นส่วนหนึ่งของบ้านเธอ กับครอบครัวของเธอ” – Dong

## การเป็น

ช่วงวัยเด็ก คือ ช่วงเวลาที่เด็กจะเป็น จะค้นหา และจะสร้างความหมายของโลกของเด็ก

“ถ้าเธออยากเป็นนางเงือก เธอก็จินตนาการได้” – Jazmine

การเป็น ตระหนักถึงความสำคัญของ ที่นี่และตอนนี้ ในชีวิตของเด็ก โดยเกี่ยวเนื่องกับความเป็นปัจจุบันและการที่เด็กรู้จักตนเอง สร้างและรักษาความสัมพันธ์กับผู้อื่น เข้าไปมีความสนุกและความซับซ้อนของชีวิต และพบกับความท้าทายต่าง ๆ ในชีวิตประจำวัน ช่วงปีแห่งปฐมวัยมิใช่ช่วงที่มีการเตรียมพร้อมกับอนาคตเพียงอย่างเดียวเท่านั้น แต่เป็นสิ่งที่เกิดขึ้นในปัจจุบันด้วย

## การกลายเป็น

อัตลักษณ์ ความรู้ ความเข้าใจ ขีดความสามารถ ทักษะและความสัมพันธ์ของเด็ก มีการเปลี่ยนแปลงตลอดช่วงความเป็นเด็ก สิ่งเหล่านี้ได้รับการหล่อหลอมโดยเหตุการณ์และสภาพแวดล้อมต่าง ๆ กัน การกลายเป็น สะท้อนกระบวนการขั้นตอนของการเปลี่ยนแปลงอันรวดเร็วและสำคัญที่เกิดขึ้นในช่วงวัยแรกในขณะที่เด็กเรียนรู้และเติบโต โดยจะเน้นการเรียนรู้ที่จะเข้าไปมีส่วนร่วมอย่างเต็มที่และอย่างแข็งขันในสังคม

“เมื่อเธอปลูกต้นไม้ไปเรื่อย ๆ เธอก็จะกลายเป็นชาวสวน” – Olivia

**ผลลัพธ์การเรียนรู้:**

**ทักษะ ความรู้ หรือ ลักษณะพื้นนิสัย ซึ่งนักการศึกษาสามารถส่งเสริมได้อย่างแข็งขันในสภาวะแวดล้อมสำหรับเด็กปฐมวัย โดยความร่วมมือจากเด็กและครอบครัว**

กรอบการเรียนรู้ทำหน้าที่ถ่ายทอดความคาดหวังสูงสุดสำหรับการเรียนรู้ของเด็กทุกคน ตั้งแต่เกิดจนถึงห้าขวบ และไปจนถึงช่วงเปลี่ยนผ่านไปสู่วัยเข้าโรงเรียน กรอบการเรียนรู้เป็นตัวสื่อให้เห็นถึงความคาดหวังดังกล่าว โดยผ่านผลลัพธ์การเรียนรู้ทั้งห้าข้อ ดังต่อไปนี้

* เด็กมีความรู้สึกรับรู้อย่างแรงกล้าในอัตลักษณ์
* เด็กเชื่อมโยงเข้ากับโลกของพวกเขาและมีส่วนร่วมในโลกของพวกเขา
* เด็กมีความรู้สึกรับรู้อย่างแรงกล้าในความเป็นอยู่ที่ดี
* เด็กเป็นผู้เรียนที่มีความมั่นใจและมีส่วนร่วมในการเรียนรู้
* เด็กเป็นผู้สื่อสารที่มีประสิทธิภาพ

กรอบการเรียนรู้กำหนดทิศทางอย่างกว้าง ๆ ให้แก่นักการศึกษาปฐมวัย ในสภาวะแวดล้อมสำหรับเด็กปฐมวัย เพื่อเอื้ออำนวยประโยชน์กับการเรียนรู้ของเด็ก

กรอบการเรียนรู้เป็นตัวชี้แนวทางให้นักการศึกษาในการตัดสินใจเกี่ยวกับหลักสูตรและช่วยในการวางแผน นำไปใช้ และการประเมินคุณภาพของสภาวะแวดล้อมสำหรับเด็กปฐมวัย นอกจากนี้ยังเสริมสร้างรากฐานการนำหลักสูตรที่มีลักษณะเฉพาะมากยิ่งขึ้นสำหรับแต่ละชุมชนท้องถิ่นและสภาวะแวดล้อมสำหรับเด็กปฐมวัยไปใช้

กรอบการเรียนรู้ได้รับการออกแบบมาเพื่อสร้างแรงบันดาลใจให้มีการสนทนา ปรับปรุงการสื่อสาร และจัดให้มีภาษาที่ใช้ร่วมกันเกี่ยวกับการเรียนรู้ของเด็กเล็กเพื่อเด็ก ๆ เอง ครอบครัวของเด็ก ชุมชนในระดับที่กว้างขึ้น นักการศึกษาปฐมวัย และผู้ปฎิบัติวิชาชีพอื่น ๆ

**สภาวะแวดล้อมสำหรับเด็กปฐมวัย:**

การดูแลเด็กแบบเต็มวัน การดูแลเด็กแบบเป็นครั้งคราว การดูแลเด็กแบบครอบครัว บริการดูแลเด็กอะบอริจินแบบอเนกประสงค์ เด็กก่อนเข้าเรียน และเด็กอนุบาล กลุ่มเพื่อการเล่น สถานรับเลี้ยงเด็ก สภาวะแวดล้อมเพื่อการเข้าช่วยเหลือในระยะเริ่มแรก (early intervention settings) และบริการอื่น ๆ ที่มีลักษณะคล้ายกัน

## องค์ประกอบของกรอบการเรียนรู้

กรอบการเรียนรู้ให้ความสำคัญต่อการเรียนรู้ของเด็กและประกอบด้วยองค์ประกอบที่มีความเกี่ยวข้องกันสามข้อ ได้แก่ หลักการ การปฎิบัติ และผลลัพธ์การเรียนรู้ (ดูรูปที่ 1)

องค์ประกอบทั้งสามนี้เป็นรากฐานของวิธีการสอนสำหรับเด็กปฐมวัยและการตัดสินใจที่เกี่ยวกับหลักสูตร

หลักสูตรจะครอบคลุมการปฎิสัมพันธ์ ประสบการณ์ กิจวัตรประจำวันและเหตุการณ์ทั้งที่มีการวางแผนและไม่ได้วางแผนมาก่อนทั้งหมด ซึ่งเกิดขึ้นในสภาพแวดล้อมที่ออกแบบมาเพื่อช่วยส่งเสริมการเรียนรู้และพัฒนาการของเด็ก

กรอบการเรียนรู้เน้นความสำคัญของหลักสูตรที่มีการวางแผนหรือโดยมีเจตนาในการสอน

เด็กนั้นเป็นผู้รับประสบการณ์ในด้านต่าง ๆ สิ่งที่รวมอยู่หรือแยกออกมาจากหลักสูตรจะมีผลกระทบต่อวิธีการเรียนรู้ของเด็ก การพัฒนาและความเข้าใจที่มีต่อโลกของเด็ก

กรอบการเรียนรู้สนับสนุนรูปแบบการตัดสินใจเกี่ยวกับหลักสูตรในลักษณะที่เป็นวงจรต่อเนื่อง สิ่งนี้เองที่นักการศึกษาจะนำความรู้ทางวิชาชีพ รวมไปถึงความรู้ในระดับลึกของเด็กที่พวกเขามีมาใช้

การทำงานร่วมกับครอบครัวนั้น นักการศึกษาจะใช้ผลลัพธ์การเรียนรู้เป็นแนวทางในการวางแผนสำหรับการเรียนรู้ของเด็ก ในการที่จะให้เด็กมีส่วนร่วมอย่าง กระตือรือล้นในการเรียนรู้ นักการศึกษาจะพิจารณาถึงจุดแข็งและความสนใจของเด็ก และเลือกกลยุทธ์ในการสอนที่เหมาะสม และออกแบบสภาพแวดล้อมในการเรียนอีกด้วย

นักการศึกษาจะทำการประเมินการเรียนรู้อย่างรอบคอบและระมัดระวัง เพื่อใช้เป็นข้อมูลสำหรับการวางแผนในอนาคต

**หลักสูตร:**

ในแง่ของสภาวะแวดล้อมสำหรับเด็กปฐมวัยแล้ว หลักสูตร หมายถึง “ทุกการปฏิสัมพันธ์ ประสบการณ์ กิจกรรม กิจวัตรประจำวันและเหตุการณ์ต่าง ๆ ไม่ว่าจะมีการวางแผนไว้หรือไม่ได้มีการวางแผนไว้ ซึ่งเกิดขึ้นในสภาพแวดล้อมที่ได้รับการออกแบบมาเพื่อช่วยในการเรียนรู้และพัฒนาการของเด็ก” (ดัดแปลงจาก เท วาริกิ)

**วิธีการสอน:**

การปฏิบัติอย่างมืออาชีพของนักการศึกษาปฐมวัย โดยเฉพาะอย่างยิ่งในแง่มุมที่เกี่ยวข้องกับการสร้างและการถนอมรักษาความสัมพันธ์ การตัดสินใจที่เกี่ยวข้องกับหลักสูตร การสอน และการเรียน

## การเรียนรู้ของเด็ก

ความหลากหลายในชีวิตครอบครัวหมายความว่า เด็กจะได้รับประสบการณ์ จากหลายวิธีที่แตกต่างกัน เด็กจะนำประสบการณ์ ทัศนคติ ความคาดหวัง ความรู้ และทักษะที่มีความหลากหลายนี้ มาใช้ในการเรียนรู้ของพวกเขาเอง

การเรียนรู้ของเด็กเป็นการเรียนรู้ที่ ไดนามิก ซับซ้อน และเป็นลักษณะองค์รวม ประเด็นทางด้านร่างกาย สังคม อารมณ์ ส่วนตัว จิตวิญญาณ ความคิดสร้างสรรค์ องค์ความรู้และภาษาของการเรียนรู้ ได้ถูกร้อยเรียงอย่างประณีตและผสานสัมพันธ์เข้าด้วยกัน

การเล่นเป็นบริบทสำหรับการเรียนรู้ที่:

* ช่วยให้มีการแสดงออกของบุคลิกภาพและความเป็นเอกลักษณ์
* ช่วยเสริมลักษณะพื้นนิสัย เช่น ความอยากรู้อยากเห็น และความคิดสร้างสรรค์
* ช่วยให้เด็กที่เชื่อมโยงระหว่างประสบการณ์เก่าและการเรียนรู้ใหม่
* ช่วยเด็กในการพัฒนาความสัมพันธ์และ แนวความคิด
* ช่วยกระตุ้นความรู้สึกของความเป็นอยู่ที่ดี

เด็กจะสร้างความเข้าใจของตัวเองและมีส่วนในการเรียนรู้ของผู้อื่นอยู่ตลอดเวลา พวกเขารับรู้ในความสามารถควบคุมและเป็นเจ้าของชีวิต ความสามารถในการริเริ่ม และเป็นผู้นำในการเรียนรู้ของตนเอง และสิทธิของพวกเขาที่จะมีส่วนร่วมในการตัดสินใจที่ส่งผลกระทบต่อตนเอง ซึ่งรวมไปถึงการเรียนรู้ของพวกเขา

ด้วยมุมมองต่อเด็กในฐานะที่เป็นผู้มีส่วนร่วมและผู้ที่สามารถตัดสินใจจะเปิดโอกาสความเป็นไปได้สำหรับนักการศึกษา ซึ่งเป็นโอกาสที่อยู่เหนือไปจากความคาดหวังที่มีต่อเด็กก่อนที่เด็กจะปฏิสนธิ ถึงสิ่งที่เด็กสามารถทำและเรียนรู้ ทั้งหมดนี้ทำให้นักการศึกษาให้ความเคารพและทำงานด้วยกันกับเด็กตามคุณสมบัติพิเศษและความสามารถของเด็กแต่ละคน

การปฏิบัติของนักการศึกษาและความสัมพันธ์ที่พวกเขาสร้างกับเด็กและครอบครัวมีผลกระทบที่สำคัญยิ่งต่อการมีส่วนร่วมของเด็กและความสำเร็จในการเรียนรู้ของเด็ก เด็กจะมีพัฒนาก้าวหน้าได้ เมื่อครอบครัวและนักการศึกษาการร่วมมือกัน เพื่อสนับสนุนการเรียนรู้ของเด็กเล็ก

การเรียนรู้ของเด็กในช่วงวัยแรกมีอิทธิพลต่อโอกาสต่าง ๆ ในชีวิตของพวกเขา ความเป็นอยู่ที่ดีและความรู้สึกถึงการเชื่อมโยง การมองโลกในแง่ดีและการมีส่วนร่วม จะช่วยให้เด็กพัฒนาทัศนคติเชิงบวกต่อการเรียนรู้

ในส่วนของผลลัพธ์การเรียนรู้ของกรอบการเรียนรู้ จะแสดงตัวอย่างหลักฐานการเรียนรู้ของเด็กและบทบาทของนักการศึกษา

**องค์ประกอบของกรอบการเรียนรู้สำหรับช่วงวัยแรก**

**ผลลัพธ์การเรียนรู้**

เด็กมีความรู้สึกรับรู้อย่างแรงกล้าในอัตลักษณ์

เด็กเชื่อมโยงเข้ากับโลกของพวกเขาและมีส่วนร่วมในโลกของพวกเขา

เด็กมีความรู้สึกรับรู้อย่างแรงกล้าในความเป็นอยู่ที่ดี

เด็กเป็นผู้เรียนที่มีความมั่นใจและมีส่วนร่วมในการเรียนรู้

เด็กเป็นผู้สื่อสารที่มีประสิทธิภาพ

**หลักการ**

ความสัมพันธ์ที่มั่นคง ให้ความเคารพ และได้รับการตอบแทนเท่ากัน

ความร่วมมือกันกับครอบครัว

ความคาดหวังสูงและความเท่าเทียมกัน

การให้ความเคารพต่อความหลากหลาย

การเรียนรู้อย่างต่อเนื่องและการสะท้อนคิดทบทวน

**การปฏิบัติ**

การใช้วิธีการแบบองค์รวม

การตอบสนองต่อเด็ก

การเรียนรู้ผ่านการเล่น

การเรียนการสอนตามเจตนา

สภาพแวดล้อมทางการเรียนรู้

ความสามารถทางวัฒนธรรม

ความต่อเนื่องของการเรียนรู้และการเปลี่ยนผ่าน

การประเมินเพื่อการเรียนรู้

**การมีส่วนร่วม:**

เป็นสภาวะที่เข้มข้นของกิจกรรมทางจิตที่ทำด้วยความเอาใจใส่ลงไปทั้งหมด โดยแสดงลักษณะชัดจากความเข้มข้นอย่างต่อเนื่องและแรงจูงใจภายใน เด็กที่มีส่วนร่วมสูง (และผู้ใหญ่) จะทำงานที่ขีดจำกัดของความสามารถของพวกเขา นำไปสู่การเปลี่ยนแปลงวิธีการของการตอบสนองและความเข้าใจที่นำไปสู่การเรียนรู้ในระดับลึก (ดัดแปลงจาก Laevers 1994)

**ลักษณะพื้นนิสัย:**

นิสัยที่ยั่งยืนของจิตใจและการกระทำ และแนวโน้มที่จะตอบสนองในรูปแบบที่มีลักษณะเฉพาะกับสถานการณ์ เช่น การรักษามุมมองในการมองโลกในแง่ดี มีความเต็มใจที่จะอดทน การเข้าหาประสบการณ์ใหม่ด้วยความมั่นใจ

# **วิธีการสอนเด็กปฐมวัย**

คำว่า การเรียนการสอน หมายถึง ธรรมชาติแบบองค์รวมของการปฏิบัติวิชาชีพของนักการศึกษาปฐมวัย (โดยเฉพาะอย่างยิ่งในด้านที่เกี่ยวข้องกับการสร้างและการถนอมรักษาความสัมพันธ์) การตัดสินใจเกี่ยวกับหลักสูตร การสอนและการเรียนรู้ เมื่อนักการศึกษาสร้างความสัมพันธ์ที่ให้ความเคารพและเอาใจใส่กับเด็กและครอบครัวของพวกเขา ก็จะสามารถทำงานร่วมกันเพื่อสร้างหลักสูตรและประสบการณ์ในการเรียนรู้ที่เกี่ยวข้องกับเด็กในบริบทท้องถิ่นของพวกเขา ประสบการณ์เหล่านี้ค่อย ๆ ขยายความรู้ของเด็กและความเข้าใจโลกของเด็ก

การตัดสินหรือลงความเห็นในทางวิชาชีพของนักการศึกษาถือเป็นศูนย์กลางสำหรับบทบาทของพวกเขาในการช่วยอำนวยการเรียนรู้ของเด็ก ในการลงความเห็นในทางวิชาชีพนั้น นักการศึกษาจะผสานสิ่งต่อไปนี้เข้าด้วยกัน:

* ความรู้และทักษะวิชาชีพ
* ความรู้เกี่ยวกับเด็ก ครอบครัว และชุมชน
* การรับรู้ถึงความเชื่อและค่านิยมของพวกเขาเองว่าจะมีผลกระทบต่อความการเรียนรู้ของเด็ก
* รูปแบบบุคลิกลักษณะส่วนตัวและประสบการณ์ที่ผ่านมา

นอกจากนี้ นักการศึกษานำเอาความคิดสร้างสรรค์ สัญชาตญาณ และจินตนาการของพวกเขามาใช้ เพื่อที่จะช่วยให้ทำการสอนโดยไม่ได้เตรียมการณ์ล่วงหน้าและปรับการปฏิบัติการสอนให้เหมาะสมกับเวลา สถานที่และบริบทของการเรียนรู้

ทฤษฎีที่แตกต่างกันเกี่ยวกับเด็กปฐมวัยแสดงให้เห็นถึงวิธีการเรียนรู้และพัฒนาการของเด็ก นักการศึกษาปฐมวัยนำเอามุมมองด้านต่าง ๆ มาใช้ในการทำงานของพวกเขา ซึ่งอาจรวมถึง:

* ทฤษฎีการพัฒนาที่เน้นการอธิบายและความเข้าใจกระบวนการของการเปลี่ยนแปลงในการเรียนรู้และพัฒนาการของเด็กในช่วงเวลา
* ทฤษฎีทางสังคมวัฒนธรรมที่เน้นบทบาทสำคัญอย่างยิ่งของครอบครัวและกลุ่มวัฒนธรรมที่มีต่อการเรียนรู้ของเด็ก และความสำคัญของความสัมพันธ์ที่ให้ความเคารพ และเสนอความเข้าใจในบริบททางสังคมและวัฒนธรรมของการเรียนรู้และพัฒนาการ
* ทฤษฎีพฤติกรรมทางสังคมที่เน้นไปที่บทบาทของประสบการณ์ในการสร้างพฤติกรรมของเด็ก
* ทฤษฎีแนววิพากษ์ (Critical Theory) ที่เชิญชวนให้นักการศึกษาเด็กปฐมวัยท้าทายสมมติฐานเกี่ยวกับหลักสูตรและพิจารณาว่าการตัดสินใจของพวกเขาอาจมีผลกระทบต่อเด็กแตกต่างกัน
* ทฤษฎีหลังโครงสร้างนิยม (Post-structuralist) ที่ให้ข้อมูลเชิงลึกในประเด็นเกี่ยวกับอำนาจความ เท่าเทียมกัน และความยุติธรรมของสังคมในสภาวะแวดล้อมสำหรับเด็กปฐมวัย

การนำมุมมองและทฤษฎีต่าง ๆ มาใช้ เป็นความท้าทายวิธีการที่เรามองเด็ก การสอนและการเรียนรู้ แบบดั้งเดิม และส่งเสริมให้นักการศึกษาในฐานะที่เป็นปัจเจกบุคคลและกับเพื่อนร่วมงาน ได้พิจารณา:

* ตรวจสอบว่า ทำไมพวกเขาทำตามวิธีการที่พวกเขาทำอยู่ หารือและอภิปรายถึงทฤษฎีต่าง ๆ เพื่อระบุจุดแข็งและข้อจำกัด
* รู้ถึงทฤษฎีและความเชื่อต่าง ๆ ที่พวกเขาใช้ เพื่อให้เข้าใจว่า การทำงานของพวกเขานั้น
* ทำให้งานดำเนินไปได้และขณะเดียวกันก็ยังเป็นตัวจำกัดการกระทำและความคิดของพวกเขา
* พิจารณาผลของการกระทำของพวกเขาที่มีต่อประสบการณ์ของเด็ก
* หาวิธีการใหม่ในการทำงานที่เป็นธรรมและ เท่าเทียมกัน

# **หลักการ**

หลักการห้าข้อดังต่อไปนี้เป็นหลักการที่ได้มาจากทฤษฎีที่ร่วมสมัยและมีหลักฐานมาจากการวิจัยที่เกี่ยวข้องกับการเรียนรู้ของเด็กและ หลักการดังกล่าว แนวปฏิบัติที่มุ่งเน้นในการช่วยให้เด็กมีความก้าวหน้าในส่วนที่เกี่ยวกับผลลัพธ์การเรียนรู้

## 1. ความสัมพันธ์ที่มั่นคง ให้ความเคารพ และได้รับการตอบแทนเท่ากัน

นักการศึกษาผู้ปรับตนเองให้เข้ากับความรู้สึกและความคิดของเด็กจะสนับสนุนพัฒนาการในด้านความรู้สึกรับรู้ของเด็กในความเป็นอยู่ที่ดี พวกเขาจะมี ปฎิสัมพันธ์กับเด็กเล็กในการเรียนรู้ของเด็ก

งานวิจัยแสดงให้เห็นว่า เด็กทารกนั้นมีทั้งความอ่อนแอและความสามารถ ความผูกพันใกล้ชิดแรกของทารกภายในครอบครัวและในความสัมพันธ์ที่ไว้วางใจได้แบบอื่น ๆ ทำให้เด็กมีรากฐานที่มั่นคงสำหรับการค้นหาและการเรียนรู้

เด็กจะพัฒนาความเชื่อมั่นและความรู้สึกได้รับความเคารพและมีคุณค่าโดยผ่านเครือข่ายที่กว้างขึ้นของความสัมพันธ์ที่มั่นคงนี้ เด็กจะมีความสามารถมากยิ่งขึ้นในการรับรู้และเคารพความรู้สึกของผู้อื่นและ สามารถมีปฎิสัมพันธ์ได้ในทางที่ดีกับผู้อื่น

นักการศึกษาที่ให้ความสำคัญกับการถนอมรักษาความสัมพันธ์และการสนับสนุนให้เด็กมีอารมณ์มั่นคง จะสามารถช่วยให้เด็กพัฒนาทักษะและความเข้าใจที่พวกเขาจำเป็นต้องมี เพื่อปฏิสัมพันธ์ในเชิงบวกกับคนอื่น ๆ นอกจากนี้ นักการศึกษายังช่วยให้เด็กเรียนรู้เกี่ยวกับความรับผิดชอบของตนเองกับคนอื่น ๆ ให้เด็กเข้าใจถึงการเชื่อมโยงและการพึ่งพาซึ่งกันและกันของพวกเขาในฐานะผู้เรียน และให้ความสำคัญต่อการทำงานร่วมกันและการทำงานเป็นทีม

## 2. ความร่วมมือกัน

ผลลัพธ์การเรียนรู้ ส่วนใหญ่มีแนวโน้มที่จะเกิดขึ้นได้เมื่อนักการศึกษาเด็กปฐมวัยทำงานร่วมกับครอบครัว นักการศึกษายอมรับว่าครอบครัวของเด็กคือครูคนแรกและคนที่มีอิทธิพลมากที่สุดกับเด็ก ครอบครัวสร้างสภาพแวดล้อมซึ่งเด็กทุกคนและครอบครัวจะได้รับความเคารพและการสนับสนุนอย่างแข็งขันให้ร่วมมือกับนักการศึกษาเกี่ยวกับการตัดสินใจเกี่ยวกับหลักสูตรเพื่อให้มั่นใจว่าประสบการณ์การเรียนรู้จะเป็นประสบการณ์ที่มีความหมาย

ความร่วมมือนี้จะตั้งอยู่บนรากฐานของการทำความเข้าใจความคาดหวังและทัศนคติของกันและกัน และสร้างอยู่บนจุดแข็งของความรู้ของกันและกัน

ในความร่วมมือที่เป็นลักษณะแท้จริง ครอบครัวและนักการศึกษาปฐมวัย:

* ให้ความสำคัญต่อความรู้ของแต่ละฝ่ายเกี่ยวกับเด็กแต่ละคน
* ให้ความสำคัญต่อการมีส่วนร่วมของแต่ละฝ่าย และบทบาทในชีวิตของเด็กแต่ละคน
* ไว้วางใจกัน
* มีการติดต่อสื่อสารได้อย่างอิสระและเคารพซึ่งกันและกัน
* ใช้ข้อมูลเชิงลึกและมุมมองเกี่ยวกับเด็กแต่ละคน ร่วมกัน
* มีส่วนร่วมในการตัดสินใจร่วมกัน

นอกจากนี้ ความร่วมมือกันยังเกี่ยวข้องกับนักการศึกษา ครอบครัวการศึกษาและผู้เชี่ยวชาญที่ทำงานสนับสนุนอื่น ๆ ในการทำงานร่วมกันเพื่อค้นหาศักยภาพในการเรียนรู้จากเหตุการณ์ที่เกิดขึ้นในทุกวัน กิจวัตรประจำวัน และการเล่น เพื่อที่ว่าเด็กที่มีความต้องการเป็นพิเศษจะได้มีโอกาสเรียนรู้จากการเข้าร่วมและการมีส่วนร่วมในประสบการณ์เหล่านี้ในบ้านและสถานที่สำหรับเด็กปฐมวัยหรือสถานที่สำหรับผู้เชี่ยวชาญพิเศษ อีกด้วย

## 3. ความคาดหวังสูงและความเท่าเทียมกัน

นักการศึกษาปฐมวัยที่มีความมุ่งมั่นในเรื่องของความเท่าเทียมกันเชื่อในความสามารถของเด็กทุกคนที่จะประสบความสำเร็จ โดยไม่คำนึงถึงสถานการณ์ที่มีความแตกต่างและความสามารถของเด็กเอง เด็กมีความก้าวหน้าเป็นอย่างดีเมื่อตัวเด็ก พ่อแม่ ผู้ปกครอง และนักการศึกษาของเด็กมีความคาดหวังสูงสำหรับความสำเร็จของพวกเขาในการเรียนรู้

นักการศึกษารับรู้และตอบสนองต่อปัญหาและอุปสรรคที่เด็กมีในการบรรลุความสำเร็จทางการศึกษา ในการตอบสนองนั้น พวกเขาท้าทายการปฏิบัติที่นำไปสู่ความไม่เท่าเทียม และทำการตัดสินใจที่เกี่ยวกับหลักสูตรซึ่งจะส่งเสริมให้เกิดการรวมเป็นหนึ่งเดียวและการมีส่วนร่วมของเด็กทุกคน โดยการพัฒนาความรู้ทางวิชาชีพและทักษะของเขา และการทำงานร่วมกับเด็ก ครอบครัว ชุมชน บริการ และหน่วยงานอื่น ๆ นักการศึกษายังคงมุ่งมั่นที่จะหาวิธีการที่เท่าเทียมและมีประสิทธิภาพ เพื่อให้แน่ใจว่าเด็กทุกคนมีโอกาสที่จะบรรลุผลการเรียนรู้

## 4. การให้ความเคารพต่อความหลากหลาย

วิธีการในการมีชีวิตอยู่ การเป็น และการรู้ นั้นมีหลายวิธี เด็กเมื่อเกิดมาจะเป็นส่วนหนึ่งของวัฒนธรรม ซึ่งไม่เพียงแต่จะได้รับอิทธิพลจากการปฏิบัติแบบดั้งเดิมตามประเพณี มรดก และความรู้ของบรรพบุรุษแล้ว ยังได้รับอิทธิพลจากประสบการณ์ ค่านิยม และความเชื่อของบุคคลในครอบครัวและชุมชนของแต่ละที่อีกด้วย การให้ความเคารพต่อความหลากหลายหมายถึง การที่ภายในหลักสูตรให้ความสำคัญและสะท้อนให้เห็นถึงการปฏิบัติ ค่านิยม และความเชื่อของครอบครัว นักการศึกษาให้การยกย่องเชิดชูต่อประวัติศาสตร์ วัฒนธรรม ภาษา ประเพณี การอบรมเลี้ยงดูเด็ก และทางเลือกการดำเนินชีวิตของครอบครัว เขาให้ความสำคัญต่อความสามารถของเด็กที่แตกต่างกัน และให้ความเคารพต่อความแตกต่างในชีวิตครอบครัวที่บ้านของเด็ก

นักการศึกษาตระหนักดีว่า ความหลากหลายมีส่วนก่อให้เกิดความมั่งคั่งของสังคมของเรา และแสดงให้เห็นถึงหลักฐานที่ถูกต้องเกี่ยวกับวิธีการในการรู้ สำหรับออสเตรเลีย สิ่งนี้ยังช่วยส่งเสริมความเข้าใจต่อชาวพื้นเมืองอะบอริจินและชาวเกาะตอร์เรสได้ดีขึ้นถึงวิธีในการรู้และการเป็น

เมื่อนักการศึกษาเด็กปฐมวัยให้ความเคารพต่อความหลากหลายของครอบครัวและชุมชน และพร้อมกับแรงบันดาลใจที่เขามีสำหรับเด็ก ๆ เขาสามารถที่จะส่งเสริมให้เกิดแรงจูงใจของเด็กที่จะเรียนรู้และเสริมสร้างความรู้สึกของตัวเองว่าเป็นผู้เรียนที่มีความรู้ความสามารถ เขาจะทำการตัดสินใจที่เกี่ยวกับหลักสูตรที่ส่งเสริมสิทธิให้เด็กทุกคนมีวัฒนธรรม อัตลักษณ์ ความสามารถและจุดแข็งที่ได้รับการยอมรับและมีคุณค่า และตอบสนองต่อความซับซ้อนของชีวิตของเด็กและครอบครัว

นักการศึกษาคิดวิเคราะห์ถึงโอกาสและอุปสรรคที่สามารถเกิดขึ้นได้จากความหลากหลาย และดำเนินการที่จะแก้ไขความไม่เป็นธรรมเขาให้โอกาสที่เด็กจะได้เรียนรู้เกี่ยวกับความเหมือนและความแตกต่างและเกี่ยวกับการพึ่งพาซึ่งกันและกันและวิธีที่เราสามารถเรียนรู้ที่จะอยู่ร่วมกันได้

## 5. การเรียนรู้อย่างต่อเนื่องและการสะท้อนคิดทบทวน

นักการศึกษาแสวงหาวิธีการที่จะสร้างความรู้ทางวิชาชีพของพวกเขาและการพัฒนาชุมชนการเรียนรู้อย่างต่อเนื่อง เขากลายเป็นเพื่อนร่วมเรียนกับเด็ก ๆ ครอบครัว และชุมชน และให้ความสำคัญกับความต่อเนื่องและความมั่งคั่งของความรู้ในท้องถิ่นซึ่งมีอยู่ร่วมกันระหว่างสมาชิกในชุมชน รวมทั้งผู้สูงอายุของชนพื้นเมืองอะบอริจินและชาวเกาะช่องแคบตอร์เรส

การสะท้อนคิดทบทวน เป็นรูปแบบของการเรียนรู้อย่างต่อเนื่องที่ใช้ร่วมกับคำถามทางปรัชญา จริยธรรม และการปฏิบัติ ความตั้งใจของการสะท้อนคิดทบทวนก็คือ การรวบรวมข้อมูลและรับข้อมูลเชิงลึกที่สนับสนุน แจ้งและช่วยในการตัดสินใจเกี่ยวกับการเรียนรู้ของเด็ก ในฐานะที่เป็นผู้เชี่ยวชาญทางวิชาชีพ นักการศึกษาปฐมวัยจะตรวจสอบสิ่งที่เกิดขึ้นในสถานศึกษาที่ตนเองทำงานอยู่และทบทวนถึงสิ่งที่พวกเขาอาจเปลี่ยนแปลง

การสะท้อนอย่างมีวิจารณญาณทำได้โดยการพิจารณาอย่างใกล้ชิดถึงทุกแง่มุมของเหตุการณ์และประสบการณ์จากมุมมองที่แตกต่างกัน นักการ ศึกษามักจะตั้งกรอบการสะท้อนอย่างมีวิจารณญาณของเขาโดยใช้ชุดของคำถามที่ครอบคลุม และนำไปพัฒนาเป็นคำถามที่เฉพาะเจาะจงมากขึ้นสำหรับจุดบางจุดที่ต้องมีการตั้งคำถาม

คำถามที่ครอบคลุมเพื่อใช้เป็นแนวทางในการสะท้อนอย่างมีวิจารณญาณได้แก่:

* อะไรคือความเข้าใจของฉันที่มีต่อเด็กแต่ละคน?
* ทฤษฎี ปรัชญา และความเข้าใจใด ที่หล่อหลอมและช่วยฉันในการทำงาน?
* ใครได้รับประโยชน์เมื่อฉันทำงานในลักษณะนี้? ใครเสียประโยชน์? ฉันมีคำถามอะไรเกี่ยวกับการทำงานของฉัน? สิ่งที่ท้าทายฉันคืออะไร?
* สิ่งที่ฉันอยากรู้คืออะไร? สิ่งที่ฉันเผชิญหน้าคืออะไร?
* ลักษณะของการทำงานของฉันในส่วนใดที่ทฤษฏีและคำแนะนำซึ่งปกติแล้วฉันนำมาใช้ตลอดเพื่อเข้าใจในสิ่งที่ตัวเองทำ แต่ตอนนี้กลับช่วยฉันไม่ได้?
* มีทฤษฎีหรือความรู้อื่นใดที่จะช่วยให้ฉันเข้าใจสิ่งที่ได้สังเกตเห็นหรือมีประสบการณ์นั้นได้ดีขึ้น? ทฤษฎีหรือความรู้นั้นคืออะไร? ทฤษฎีและความรู้นี้อาจส่งผลกระทบต่อการปฏิบัติของฉันได้อย่างไร?

วัฒนธรรมในการตั้งคำถามในทางวิชาชีพนี้จะเกิดขึ้นเมื่อนักการศึกษาปฐมวัยและผู้อื่นซึ่งได้ทำงานร่วมกันได้มาเปิดประเด็นเพื่อมีการตรวจสอบทบทวนวิธีการปฏิบัติ พิจารณาทบทวนผลที่ได้ และเมื่อมีการสร้างแนวคิดใหม่ ๆ ในบรรยากาศเช่นนั้น จะมีการยกและ โต้แย้งกันในประเด็นที่เกี่ยวข้องกับคุณภาพของหลักสูตร ความเท่าเทียมกัน และความเป็นอยู่ที่ดีของเด็ก

# **การปฏิบัติ**

หลักการของการเรียนการสอนเด็กปฐมวัยเป็นรากฐานของการปฏิบัติ นักการศึกษานำเอาข้อมูลความรู้ที่สมบูรณ์ในการปฏิบัติการสอนมาใช้ เพื่อส่งเสริมการเรียนรู้ของเด็กโดย:

* การใช้วิธีการแบบองค์รวม
* การตอบสนองต่อเด็ก
* การวางแผนและการดำเนินการการเรียนรู้ผ่านการเล่น
* การเรียนการสอนตามเจตนา
* การสร้างสภาพแวดล้อมการเรียนรู้ทางกายภาพและทางสังคมที่มีผลกระทบในเชิงบวกต่อการเ รียนรู้ของเดก
* การให้ความสำคัญต่อบริบททางวัฒนธรรมและสังคมของเด็กและครอบครัวของพวกเขา
* การให้ประสบการณ์ที่ต่อเนื่อง และเปิดโอกาสให้เด็กมีการเปลี่ยนผ่านที่ประสบความสำเร็จ
* การประเมินและติดตามผลการเรียนรู้ของเด็กเพื่อให้ข้อมูลสำหรับการจัดหาและให้การสนับสนุนเด็กในการบรรลุผลการเรียนรู้

## วิธีการแบบองค์รวม

วิธีการแบบองค์รวมสำหรับการเรียนการสอนและการเรียนรู้ ตระหนักถึงการเชื่อมโยงกันของจิตใจ ร่างกาย และจิตวิญญาณ4 เมื่อนักการศึกษาปฐมวัยใช้วิธีการแบบองค์รวม พวกเขาจะให้ความสนใจกับเด็กทั้งทางกายภาพ ความเป็นตัวเด็ก สังคม อารมณ์ และจิตวิญญาณ เช่นเดียวกับองค์ความรู้ในแง่มุมของการเรียนรู้ ในขณะที่นักการศึกษาอาจจะวางแผนหรือการประเมินด้วยการให้ความสำคัญโดยเฉพาะอย่างยิ่งกับผลหรือส่วนประกอบของการเรียนรู้ เขาจะเห็นการเรียนรู้ของเด็กเป็นแบบบูรณาการและมีการเชื่อมโยงระหว่างกัน เขาตระหนักถึงการเชื่อมโยงระหว่างเด็ก ครอบครัว และชุมชน และความสำคัญของความสัมพันธ์ที่เชื่อมโยงซึ่งกันและกันและการร่วมมือกันเพื่อการเรียนรู้ เขาเห็นว่าการเรียนรู้เป็นกิจกรรมทางสังคมและให้ความสำคัญต่อการเรียนรู้ร่วมกันและการมีส่วนร่วมของชุมชน

นอกจากนี้ การบูรณาการแบบองค์รวมเพื่อการเรียนการสอนและการเรียนรู้ยังมุ่งเน้นไปที่การเชื่อมโยงกับโลกธรรมชาติ นักการศึกษาจะถนอมรักษาขีดวามสามารถของเด็กที่จะเข้าใจและเคารพในสภาพแวดล้อมทางธรรมชาติและการพึ่งพาซึ่งกันและกันระหว่างผู้คน พืช สัตว์ และผืนแผ่นดิน

## การตอบสนองต่อเด็ก

นักการศึกษาตอบสนองต่อทุกจุดแข็ง ความสามารถ และความสนใจของเด็ก พวกเขาให้ความสำคัญและสร้างจุดแข็ง ทักษะและความรู้ของเด็ก เพื่อรับประกันว่า เด็กมีแรงจูงใจและมีส่วนร่วมในการเรียนรู้ พวกเขาตอบสนองต่อความเชี่ยวชาญ วัฒนธรรมประเพณี และการรับรู้ ภาษาต่าง ๆ ที่เด็กบางคนใช้พูด โดยเฉพาะอย่างยิ่งเด็กพื้นเมืองอะบอริจินและชาวเกาะตอ์เรสและกลยุทธ์ที่เด็กกลุ่มที่มีความต้องการเป็นพิเศษใช้ในชีวิตประจำวันของพวกเขา

นอกจากนี้ นักการศึกษายังตอบสนองต่อความคิดและการเล่นของเด็ก ซึ่งเป็นการสร้างรูปแบบพื้นฐานที่สำคัญสำหรับการตัดสินใจที่เกี่ยวกับหลักสูตร ในการที่จะตอบสนองต่อความคิดและความสนใจของเด็กที่พัฒนาขึ้นมานั้น นักการศึกษาจะประเมิน คาดการณ์ และขยายการเรียนรู้ของเด็กผ่านทางคำถามปลายเปิด ให้ข้อเสนอแนะ ให้สิ่งที่ท้าทายความคิดของเด็ก และให้แนวทางการเรียนรู้ของเด็กพวกเขาจะใช้ประโยชน์จากช่วงขณะและเวลาที่นำมาใช้สอนได้เพื่อเป็นการเสริมแรงการเรียนรู้ให้เด็ก

ความสัมพันธ์ในการเรียนรู้ที่ตอบสนองจะทำให้นักการศึกษาและเด็กเรียนรู้ด้วยกัน ร่วมกันตัดสินใจ ให้ความเคารพและความไว้วางใจกันและกันได้มากขึ้นการตอบสนองจะช่วยให้นักการศึกษาสามารถเข้าไปเล่นในการเล่นและโครงการของเด็กได้ต่อเนื่อง ช่วยกระตุ้นความคิดของเด็ก และเสริมสร้างการเรียนรู้ของเด็ก

**การเสริมต่อการเรียนรู้ :**

การตัดสินใจและการกระทำของนักการศึกษาที่สร้างอยู่บนความรู้และทักษะของเด็กที่มีอยู่แล้ว เพื่อขยายการเรียนรู้ของเด็กให้เพิ่มมากขึ้น

## การเรียนรู้ผ่านการเล่น

การเล่นเป็นการให้โอกาสแก่เด็กที่จะเรียนรู้ในขณะที่พวกเขาได้ค้นพบ สร้างสรรค์ แสดงออกโดยไม่ได้เตรียมการณ์ล่วงหน้าและจินตนาการ เมื่อเด็กเล่นกับเด็กคนอื่น ๆ พวกเขาสร้างกลุ่มสังคมขึ้นมา ลองทดสอบความคิดต่าง ๆ ท้าทายความคิดของกันและกันและสร้างความเข้าใจขึ้นมาใหม่ การเล่นเป็นการให้สภาพแวดล้อมที่ส่งเสริมให้เด็กสามารถถามคำถาม แก้ปัญหาและมีส่วนร่วมในการคิดอย่างมีวิจารณญาณ การเล่นได้ขยายความคิดของเด็กและเพิ่มความปรารถนาที่จะรู้และเรียนรู้ ด้วยวิธีการเหล่านี้ การเล่นสามารถส่งเสริมการแสดงออกที่ดีต่อการเรียนรู้ การที่เด็กอยู่ในภวังค์แห่งการเล่นแสดงให้เห็นว่า วิธีการเล่นช่วยให้พวกเขาได้สนุกกับการเป็น ได้อย่างง่าย ๆ

นักการศึกษาปฐมวัยใช้หลายบทบาทในการเล่นกับเด็กและใช้กลยุทธ์หลายระดับเพื่อสนับสนุนการเรียนรู้ พวกเขามีส่วนร่วมในการสนทนาที่ใช้ร่วมกันอย่างต่อเนื่องกับเด็กที่จะขยายความคิด5 ของเด็ก นักการศึกษาสร้างให้เกิดความสมดุลระหว่างการเรียนรู้ที่เด็กเป็นผู้นำ เด็กเป็นผู้ริเริ่ม และนักการศึกษเองเป็นผู้สนับสนุน สร้างสภาพแวดล้อมในการเรียนรู้ที่กระตุ้นให้เด็กค้นคว้า แก้ปัญหา สร้างสรรค์ และสร้าง นักการศึกษามีปฏิสัมพันธ์กับเด็กทารกและเด็กเพื่อสร้างความผูกพันใกล้ชิด ใช้กิจวัตรประจำวันและประสบการณ์การเล่นเพื่อสร้างสิ่งนี้ขึ้น นอกจากนี้ยังรับรู้ถึงขณะและเวลาที่สามารถใช้เป็นการสอนได้อย่างฉับพลันทันทีในขณะที่ช่วงเวลานั้นกำลังเกิดขึ้นและใช้เพื่อนำมาเสริมการเรียนรู้ของเด็ก นักการศึกษาปฐมวัยทำงานร่วมกับเด็กเพื่อส่งเสริมและสร้างรูปแบบในทางที่ดีในการมีความสัมพันธ์เกี่ยวข้องกับผู้อื่น นักการศึกษาสนับสนุนให้เด็กทุกคนมีส่วนร่วมในการเล่น ช่วยเด็กให้รับรู้ว่า เมื่อใดที่การเล่นเกิดความไม่ยุดิธรรมขึ้น และเสนอวิธีทางออกในเชิงสร้างสรรค์ให้เด็กในการสร้างชุมชนการเรียนรู้ที่ดูแลเอาใจใส่ เท่าเทียมและเป็นหนึ่งเดียว

## การเรียนการสอนโดยเจตนา

การเรียนการสอนโดยเจตนา เป็นการสอนที่มีความชัดเจน มีวัตถุประสงค์และผ่านการไตร่ตรอง

นักการศึกษาที่มีส่วนร่วมในการเรียนการสอนโดยเจตนา จะเข้าใจว่า การเรียนรู้เกิดขึ้นในบริบททางสังคม และการมีปฏิสัมพันธ์และการสนทนาคือส่วนสำคัญยิ่งสำหรับการเรียนรู้ นักการศึกษาจะกระตือรือร้นในส่งเสริมการเรียนรู้ของเด็กผ่านประสบการณ์ที่คุ้มค่าและมีความท้าทาย พร้อมทั้งมีปฏิสัมพันธ์ที่ส่งเสริมทักษะการคิดระดับสูง เขาใช้กลยุทธ์ ดังเช่นการสร้างแบบจำลองและการสาธิต การตั้งคำถาม การคาดเดา การอธิบาย การมีส่วนร่วมในการคิดร่วมกัน และการแก้ปัญหา ทั้งหมดนี้เพื่อที่จะขยายความคิดและการเรียนรู้ของเด็ก นักการศึกษามีความยืดหยุ่นเปลี่ยนเข้าสู่และออกจากบทบาทที่แตกต่างกัน และนำกลยุทธ์ต่าง ๆ มาใช้เมื่อมีการเปลี่ยนแปลงของบริบท นักการศึกษาวางแผนจะให้เกิดโอกาสสำหรับการสอนและการสร้างความรู้โดยเจตนา และบันทึกและเฝ้าระวังการเรียนรู้เด็ก

**การเรียนการสอนโดยเจตนา:**

การที่นักการศึกษาใช้ความจงใจ มีจุดประสงค์และความคิดที่แน่นอนในการตัดสินใจและการกระทำ การสอนโดยเจตนาตรงกันข้ามกับการสอนโดยการท่องจำ หรือการดำเนินวิธีเดิมตามที่เคยทำมาด้วยเหตุผลง่าย ๆ คือ จะทำทุกสิ่งทุกอย่างด้วยวิธีการนั้น “เสมอมา”

## สภาพแวดล้อมทางการเรียนรู้

สภาพแวดล้อมทางการเรียนรู้ คือพื้นที่ที่ให้การต้อนรับแก่เด็กและเป็นตัวสะท้อนและเสริมสร้างชีวิตและตัวตนของเด็กและครอบครัวที่เข้ามามีส่วนร่วมในการตั้งค่าและตอบสนองกับความสนใจและความต้องการของพวกเขา สภาพแวดล้อมที่สนับสนุนการเรียนรู้เป็นพื้นที่ที่มีสีสันสดใสและความยืดหยุ่นที่ตอบสนองกับความสนใจและความสามารถของเด็กแต่ละคน พื้นที่นี้มีไว้เพื่อรองรับความสามารถการเรียนรู้และรูปแบบการเรียนรู้ที่แตกต่างกันไป และเชิญชวนให้เด็กและครอบครัวมีส่วนร่วมแสดงความคิด ความสนใจและคำถามต่าง ๆ

พื้นที่การเรียนรู้กลางแจ้งเป็นคุณลักษณะของสภาพแวดล้อมทางการเรียนรู้ของออสเตรเลีย พื้นที่เหล่านี้นำมาซึ่งความเป็นไปได้อย่างมหาศาลที่ไม่สามารถหาได้จากสภาพแวดล้อมที่อยู่ในห้องหรือในบ้าน พื้นที่ที่ใช้ในการเล่นในสภาพแวดล้อมตามธรรมชาติ ได้แก่ พืช ต้นไม้ สวนครัว ทราย หิน โคลน น้ำ และองค์ประกอบอื่น ๆ ในธรรมชาติ พื้นที่เหล่านี้ช่วยส่งเสริมการมีปฏิสัมพันธ์แบบปลายเปิด การโต้ตอบอย่างฉับไว การยอมเสี่ยง การค้นหา การค้นพบ และการเชื่อมโยงกับธรรมชาติ ทำให้เรียนรู้ที่จะชื่นชมและรู้คุณต่อสภาพแวดล้อมในธรรมชาติ พัฒนาความตระหนักรู้ต่อสิ่งแวดล้อม และเป็นพื้นฐานเพื่อการศึกษาด้านสิ่งแวดล้อมอย่างต่อเนื่องต่อไป

สภาพแวดล้อมในร่มและกลางแจ้งส่งเสริมทุกแง่มุมของการเรียนรู้ของเด็กและทำให้เด็กเกิดการสนทนากันระหว่างเด็กเอง นักการศึกษาปฐมวัย ครอบครัวและชุมชนในวงกว้าง สภาพแวดล้อมดังกล่าวช่วยส่งเสริมโอกาสสำหรับการคิดร่วมกันอย่างต่อเนื่องและการเรียนรู้ร่วมกัน วัสดุต่าง ๆ ช่วยเสริมการเรียนรู้ได้โดยการสะท้อนให้เห็นถึงสิ่งที่เป็นธรรมชาติและสิ่งที่คุ้นเคย และยังแนะนำสิ่งแปลกใหม่ที่จะกระตุ้นความสนใจและความคิดที่ซับซ้อนมากขึ้นและเป็นนามธรรมมากขึ้น ตัวอย่างเช่น เทคโนโลยีดิจิตอลสามารถช่วยให้เด็กในการเข้าถึงการเชื่อมโยงและแหล่งข้อมูลต่าง ๆ ทั่วโลก และยังส่งเสริมให้มีวิธีคิดแบบใหม่ สภาพแวดล้อมและทรัพยากรยังสามารถเน้นความรับผิดชอบของเราเพื่ออนาคตที่ยั่งยืนและส่งเสริมความเข้าใจของเด็กเกี่ยวกับความรับผิดชอบของพวกเขาเพื่อช่วยรักษาสิ่งแวดล้อม และส่งเสริมให้เกิดความหวัง ความประหลาดใจ และความรู้เกี่ยวกับโลกของธรรมชาติ

นักการศึกษาจะสามารถกระตุ้นให้เด็กและครอบครัวมีส่วนร่วมทางความคิด ความสนใจและคำถามเพื่อการเรียนรู้สิ่งแวดล้อม พวกเขาสามารถสนับสนุนการมีส่วนร่วมโดยให้เวลาสำหรับการสื่อสารที่มีความหมายโดยการให้โอกาสสำหรับประสบการณ์ของแต่ละบุคคลและประสบการณ์ที่เกิดร่วมกัน และโดยการหาโอกาสสำหรับเด็กที่จะเข้าไปและไปมีส่วนร่วมกับชุมชนท้องถิ่นของตน

## ความสามารถทางวัฒนธรรม

นักการศึกษาที่มีความสามารถทางวัฒนธรรม จะให้ความเคารพต่อวิธีทางวัฒนธรรมของการรู้ เห็นและการใช้ชีวิตหลากหลายรูปแบบ เขาจะยินดีต่อประโยชน์ของความหลากหลาย และมีความสามารถที่จะเข้าใจและนับถือความแตกต่าง ทั้งหมดนี้เห็นได้ชัดในทางปฏิบัติในชีวิตประจำวัน เมื่อนักการศึกษาแสดงให้เห็นถึงความมุ่งมั่นอย่างต่อเนื่องที่จะพัฒนาความสามารถทางวัฒนธรรมของตัวเองในกระบวนการที่มีสองขั้นตอนร่วมกับครอบครัวและชุมชน

นักการศึกษามองวัฒนธรรมและบริบทของครอบครัวว่าเป็นหัวใจสำคัญต่อความรู้สึกในการเป็น และการเป็นส่วนหนึ่ง และเพื่อประสบความสำเร็จในการเรียนรู้ไปจนตลอดชีวิต นอกจากนี้ นักการศึกษายังพยายามที่จะส่งเสริมความสามารถทางวัฒนธรรมของเด็ก ความสามารถทางวัฒนธรรมนั้นเป็นสิ่งที่มากไปกว่าการตระหนักถึงความแตกต่างทางวัฒนธรรม ความสามารถทางวัฒนธรรม คือ ความสามารถที่จะเข้าใจการติดต่อสื่อสารกับ และมีประสิทธิภาพในการโต้ตอบกับคนข้ามวัฒนธรรม ความสามารถทางวัฒนธรรมครอบคลุมสิ่งดังต่อไปนี้::

* การตระหนักถึงมุมมองต่อโลกของตัวเอง
* การพัฒนาทัศนคติที่ดีต่อความแตกต่างทางวัฒนธรรม
* ความรู้ที่ได้รับจากการปฏิบัติทางวัฒนธรรมและมุมมองของโลกที่แตกต่างกัน
* การพัฒนาทักษะในการสื่อสารและการมีปฏิสัมพันธ์ข้ามวัฒนธรรม

## ความต่อเนื่องของการเรียนรู้และการเปลี่ยนผ่าน

เด็กนำวิธีการของการเป็น การเป็นส่วนหนึ่งและการ กลายเป็นที่อยู่ในครอบครัวและชุมชนของตนเองไปสู่สถานศึกษาปฐมวัย โดยการสร้างจากประสบการณ์ที่มีอยู่ก่อนนี้ นักการศึกษาช่วยให้เด็กทุกคนรู้สึกปลอดภัยและมั่นใจ เป็นส่วนหนึ่ง และจะได้สัมผัสกับความต่อเนื่องในวิธีการที่จะเป็น และวิธีการที่จะเรียนรู้

การเปลี่ยนผ่าน ซึ่งรวมไปถึงจากการอยู่บ้านไปยังสภาวะแวดล้อมสำหรับเด็กปฐมวัย ระหว่างสถานที่ และจากสภาวะแวดล้อมปฐมวัยไปสู่โรงเรียน ทั้งหมดนี้เป็นการให้โอกาสและความท้าทายทั้งสิ้น สถานที่และพื้นที่ที่แตกต่างกัน ย่อมมีความคาดหวัง วัตถุประสงค์ และวิธีการของตนเอง การสร้างประสบการณ์ที่มีอยู่ก่อนและปัจจุบันจะช่วยให้เด็กรู้สึกปลอดภัย มั่นใจและเชื่อมโยงกับผู้คน สถานที่ ที่คุ้นเคย และเหตุการณ์ที่เกิดขึ้นและความเข้าใจ ทั้งเด็ก ครอบครัว และสถานศึกษาเด็กปฐมวัยนี้ นำไปสู่การเปลี่ยนผ่านที่ประสบความสำเร็จระหว่างแต่ละสถานที่

เมื่อนักการศีกษาปฐมวัยร่วมมือกันกับครอบครัวของเด็กจะช่วยรับประกันว่าตัวเด็กเองมีบทบาทในการเตรียมความพร้อมสำหรับการเปลี่ยนผ่าน พวกเขาช่วยให้เด็กเข้าใจสิ่งที่ทำกันอยู่ กิจวัตรประจำวัน และการปฏิบัติของสถานที่ใหม่ที่พวกเขากำลังจะย้ายเข้าไปและรู้สึกผ่อนคลายกับกระบวนการของการเปลี่ยนแปลง

นอกจากนี้ นักการศึกษาเด็กปฐมวัยยังช่วยให้เด็กรู้จักที่จะเจรจาต่อรองต่อการเปลี่ยนแปลงสถานะหรืออัตลักษณ์ของเด็ก โดยเฉพาะอย่างยิ่งเมื่อเด็กเริ่มเข้าโรงเรียนแบบเต็มเวลา ในขณะที่เด็กกำลังมีการเปลี่ยนผ่านไปสู่สภาวะแวดล้อมแห่งใหม่ (ซึ่งรวมถึงโรงเรียน) นักการศึกษาจากสภาวะแวดล้อมสำหรับเด็กปฐมวัยและจากโรงเรียนมีความมุ่งมั่นที่จะแบ่งปันข้อมูลเกี่ยวกับความรู้และทักษะของเด็กแต่ละคน เพื่อให้การเรียนรู้ของเด็กมีรากฐานอยู่บนการเรียนรู้ก่อนหน้านี้ นักการศึกษาทำงานร่วมกันกับนักการศึกษาใหม่ของเด็กแต่ละคนและผู้เชี่ยวชาญด้านอื่น ๆ เพื่อให้แน่ใจว่าการเปลี่ยนผ่านของเด็กนั้นประสบความสำเร็จ

## การประเมินเพื่อการเรียนรู้

การประเมินเพื่อการเรียนรู้ของเด็ก หมายถึง กระบวนการในการรวบรวมและวิเคราะห์ข้อมูลที่เป็นหลักฐานเกี่ยวกับสิ่งที่เด็กรู้ ทำได้และเข้าใจ เป็นส่วนหนึ่งของวงจรที่ดำเนินอยู่ตลอดเวลา โดยได้แก่การวางแผน การบันทึก และการวัดผลการเรียนรู้ของเด็ก

การประเมินเพื่อการเรียนรู้เป็นสิ่งสำคัญ เนื่องจากจะทำให้นักการศึกษาสามารถเข้าไปทำงานร่วมกับครอบครัว ตัวเด็กเอง และนักวิชาชีพอื่น ๆ ในการที่จะ

* วางแผนสำหรับการเรียนรู้ของเด็กในปัจจุบันและในอนาคตได้อย่างมีประสิทธิภาพ
* สื่อสารกันเกี่ยวกับการเรียนรู้ของเด็กและความก้าวหน้าของเด็ก
* ตัดสินถึงระดับความก้าวหน้าของเด็กทุกคนว่าควรจะอยู่ในระดับใดเมื่อพิจารณาร่วมกับผลลัพธ์การเรียนรู้ และถ้าเด็กไม่สามารถไปถึงระดับที่กำหนดได้ พิจารณาว่าสิ่งใดอาจเป็นสาเหตุในความล่าช้าของเด็ก
* พิจารณาเลือกเด็กที่อาจจะต้องได้รับการช่วยเหลือเป็นพิเศษ เพื่อที่เด็กจะได้ผลลัพธ์การเรียนรู้ในด้านใดด้านหนึ่ง ให้ความช่วยเหลือนั้น หรือ ช่วยให้ครอบครัวของเด็กได้รับความช่วยเหลือจากผู้เชี่ยวชาญพิเศษ
* วัดความมีประสิทธิภาพของโอกาสในการเรียนรู้ สภาพแวดล้อม และประสบการณ์ที่ได้รับ รวมทั้งวิธีการที่ได้ปฎิบัติเพื่อส่งเสริมการเรียนรู้ของเด็ก
* สะท้อนให้เห็นถึงวิธีการสอนที่เหมาะสมกับบริบทนี้และกับเด็กเหล่านั้น

ดังที่จะได้กล่าวในช่วงถัดไป ผลการเรียนรู้ในกรอบการเรียนรู้นี้ จะช่วยให้นักการศึกษาเด็กปฐมวัยได้มีจุดอ้างอิงสำคัญกับการชี้ให้เห็นถึงความก้าวหน้าของเด็ก สามารถจดบันทึกและสื่อสารไปยังครอบครัว

อื่น ๆ และผู้เชี่ยวชาญด้านเด็กปฐมวัยและนักการศึกษาในโรงเรียนได้เช่นเดียวกัน เมื่อเวลาผ่านไป นักการศึกษาสามารถสะท้อนให้เห็นถึงวิธีการที่เด็กได้มีการพัฒนาวิธีการที่เด็กได้มีส่วนร่วมกับความคิดที่ซับซ้อนมากขึ้น และมีส่วนร่วมในประสบการณ์การเรียนรู้ที่มีความซับซ้อนมากขึ้นเรื่อย ๆ

กระบวนการประเมินผลอย่างต่อเนื่องซึ่งมีวิธีการที่หลากหลายจะช่วยรับและตรวจสอบวิถัทางที่เด็กใช้เพื่อนำไปสู่ผลเหล่านี้ กระบวนการดังกล่าวไม่ได้มุ่งเน้นเฉพาะในจุดสิ้นสุดของการเรียนรู้สำหรับเด็ก แต่จะพิจารณาอย่างเท่าเทียมในส่วนของ “ระยะทางที่เดินทาง” โดยเด็กแต่ละคน และรับรู้และยินดีกับเด็กไม่เฉพาะแค่สำหรับก้าวกระโดดที่ก้าวใหญ่ ๆ ที่เด็กได้ผ่านมาในการเรียนรู้ แต่ยังรับรู้และยินดีกับเด็กถึงแต่ละก้าวเล็ก ๆ ของเด็กด้วยเช่นเดียวกัน เด็กทุกคนแสดงให้เห็นถึงการเรียนรู้ของพวกเขาในรูปแบบที่แตกต่างกัน แนวทางการประเมินผลที่เกี่ยวข้องกับภาษาและวัฒนธรรมและตอบสนองต่อความสามารถทางกายภาพและสติปัญญาของเด็กแต่ละคนจะทำให้เรารับทราบความสามารถและจุดแข็งของเด็กแต่ละคนและช่วยให้พวกเขาแสดงให้เห็นถึงความสามารถของตนเองได้ การที่ให้เด็ก ครอบครัวและผู้เชี่ยวชาญด้านอื่น ๆ เช้ามามีส่วนในการพัฒนาและการนำไปใช้ในกระบวนการประเมินผลที่เหมาะสม จะช่วยให้เกิดความเข้าใจใหม่ ๆ ได้เกิดขึ้นซึ่งคงจะเป็นไปไม่ได้หากนักการศึกษาต้องพึ่งพากลยุทธ์และมุมมองของตนเองเพียงอย่างเดียว การพัฒนาแนวทางการประเมินรวมกับเด็กและครอบครัวของพวกเขาแสดงให้เห็นถึงความเคารพต่อความหลากหลาย ช่วยให้นักการศึกษาเข้าใจในสิ่งที่พวกเขาได้สังเกตได้ดีขึ้น และช่วยสนับสนุนการเรียนรู้สำหรับทั้งเด็กและผู้ใหญ่

การประเมินผล เมื่อมีการนำไปใช้ในการทำงานร่วมกันกับครอบครัวของเด็ก จะสามารถช่วยเหลือครอบครัวในการสนับสนุนการเรียนรู้ของเด็กและช่วยให้ครอบครัวมีอำนาจในเป็นตัวแทนในนามของบุตรหลานของตนมากเกินไปกว่าสิ่งที่ปรากฏในสภาวะแวดล้อมสำหรับเด็กปฐมวัย เมื่อเด็กได้เป็นส่วนหนึ่งของกระบวนการประเมิน เด็กจะพัฒนาความเข้าใจของตัวเองในฐานะผู้เรียนและพัฒนาความเข้าใจในวิธีการที่พวกเขาจะเรียนรู้ได้ดีที่สุด

เมื่อนักการศึกษานำบทบาทของพวกเขาไปใช้ในการเรียนรู้ของเด็กและการประเมินผล เท่ากับว่าได้สะท้อนให้เห็นถึงมุมมองของตนเองและความเข้าใจทฤษฎีเด็กปฐมวัย การวิจัยและการปฏิบัติ ที่มุ่งเน้นไปที่:

* ประสบการณ์และสภาพแวดล้อมที่พวกเขาให้และวิธีการเชื่อมโยงที่ให้ผลลัพธ์การเรียนรู้ที่ตั้งใจไว้
* ขอบเขตที่พวกเขารู้และเห็นคุณค่าของความรู้เฉพาะทางวัฒนธรรมเกี่ยวกับเด็ก และการเรียนรู้ที่มีอยู่ภายในชุมชนที่พวกเขากำลังทำงานด้วย
* การเรียนรู้ของเด็กแต่ละคนในบริบทของครอบครัวของพวกเขา นำเอามุมมองของครอบครัว ความเข้าใจ ประสบการณ์ และความคาดหวัง พร้อมโอกาสการเรียนรู้ที่สร้างอยู่บนสิ่งที่เด็กรู้แล้ว และสิ่งที่พวกเขานำมาใช้ในสภาวะแวดล้อมสำหรับเด็กปฐมวัย
* หลักฐานที่แสดงว่าประสบการณ์การเรียนรู้ที่ให้กับเด็ก มาจากเด็กทุกคนรวมกันและมีความเหมาะสมทางวัฒนธรรม
* ไม่ทำให้สมมติฐานเกี่ยวกับการเรียนรู้ของเด็กหรือการตั้งความคาดหวังให้ต่ำลงสำหรับเด็กบางคนเพราะอคติที่ไม่มีการรับรู้
* นำการปฏิบัติการสอนที่สะท้อนให้เห็นถึงความรู้ในมุมมองที่แตกต่างกันมาใช้ และมีส่วนร่วมต่อความเป็นอยู่ที่ดีและการเรียนรู้ที่ประสบความสำเร็จของเด็ก
* ไม่ว่าจะมีประสบการณ์อันท้าทายพอสำหรับเด็กทุกคนหรือไม่ก็ตาม
* หลักฐานที่แสดงให้เห็นเด็กมีการเรียนรู้
* วิธีที่นักการศึกษาสามารถขยายวิธีการประเมินแบบต่าง ๆ ที่จะประเมินผลได้ดียิ่งขึ้นและมีประโยชน์มากขึ้น
* วิธีที่นักการศึกษาสามารถขยายวิธีการประเมินแบบต่าง ๆ ที่จะประเมินผลได้ดียิ่งขึ้นและมีประโยชน์มากขึ้น

# **ผลลัพธ์การเรียนรู้**

ผลลัพธ์การเรียนรู้ทั้งห้าข้อ ได้รับการออกแบบมาเพื่อผลลัพธ์การเรียนรู้ทั้งห้าข้อออกแบบมาเพื่อจับประเด็นการเรียนรู้แบบบูรณาการและมีความซับซ้อน และพัฒนาการของเด็กทุกคนตั้งแต่แรกเกิดจนถึงห้าขวบ ซึ่งได้แก่

* เด็กมีความรู้สึกรับรู้อย่างแรงกล้าในอัตลักษณ์
* เด็กเชื่อมโยงเข้ากับโลกของพวกเขาและมีส่วนร่วมในโลกของพวกเขา
* เด็กมีความรู้สึกรับรู้อย่างแรงกล้าในความเป็นอยู่ที่ดี
* เด็กเป็นผู้เรียนที่มีความมั่นใจและมีส่วนร่วมในการเรียนรู้
* เด็กเป็นผู้สื่อสารที่มีประสิทธิภาพ

ผลดังกล่าวนี้เป็นการกล่าวในมุมกว้างและสามารถสังเกตได้ ผลนี้ยอมรับถึงความจริงที่ว่าเด็กจะเรียนรู้ในหลายวิธีและแตกต่างกันไปตามความสามารถและก้าวของการเรียนรู้ของพวกเขา เมื่อเวลาผ่านไปเด็กมีส่วนร่วมกับความคิดและประสบการณ์การเรียนรู้ที่ซับซ้อนมากขึ้น ซึ่งสามารถถ่ายโอนไปยังสถานการณ์อื่น ๆ ได้

การเรียนรู้ เมื่อพิจารณาความสัมพันธ์กับผลลัพธ์ จะเห็นว่าได้รับอิทธิพลจาก:

* ความสามารถในปัจจุบันของเด็กแต่ละคน ลักษณะพื้นนิสัย และความพึงพอใจในการเรียนรู้
* แนวทางปฏิบัติของนักการศึกษาและสภาพแวดล้อมในช่วงปฐมวัย
* ความผูกพันกับครอบครัวของเด็กแต่ละคนและชุมชน
* บูรณาการของการเรียนรู้ทั่วทั้งผลลัพธ์การเรียนรู้

ผลลัพธ์การเรียนรู้ต่อไปนี้แสดงให้เห็นถึงวิธีการที่สามองค์ประกอบของกรอบการเรียนรู้คือ หลักการ การปฏิบัติและผล ได้มารวมกันเพื่อเป็นแนวทางต่อการตัดสินใจเกี่ยวกับหลักสูตร และการประเมินผลเพื่อส่งเสริมการเรียนรู้ของเด็ก

ส่วนประกอบที่สำคัญของการเรียนรู้ในแต่ละผลลัพธ์การเรียนรู้ จะนำไปขยายต่อเพื่อใช้เป็นตัวอย่างของหลักฐานที่นักการศึกษาอาจพบในเด็กในขณะที่เด็กกำลังเรียนรู้ โดยจะมีตัวอย่างของการปฏิบัติเพื่อส่งเสริมการเรียนรู้ของเด็กด้วย

นอกจากนี้ยังมีวิธีการอื่น ๆ อีกมากมายที่แสดงให้เห็นถึงการเรียนรู้เด็กผลลัพธ์การเรียนรู้และตลอดทั้งผลดังกล่าว นักการศึกษาทำความเข้าใจ มีส่วนร่วม และส่งเสริมการเรียนรู้ของเด็ก พวกเขาพูดคุยกับครอบครัวและชุมชนเพื่อทำการตัดสินใจที่เหมาะกับท้องถิ่น และที่มีความเกี่ยวข้องกับเด็กแต่ละคนและชุมชนของพวกเขา

มีข้อกำหนดสำหรับนักการศึกษาเพื่อแสดงรายการตัวอย่างเฉพาะของหลักฐานและการปฏิบัติที่มีวัฒนธรรมและบริบทที่เหมาะสมกับเด็กแต่ละคนและสภาวะแวดล้อมสำหรับพวกเขา

ประเด็นที่อธิบายไว้ภายในแต่ละผลลัพธ์การเรียนรู้ จะมีความเกี่ยวข้องกับเด็กทุกวัย ความรู้เกี่ยวกับเด็กแต่ละคน จุดแข็งและความสามารถของพวกเขาจะช่วยนักการศึกษาให้ตัดสินใจอย่างเป็นมืออาชีพ เพื่อให้แน่ใจว่าเด็กทุกคนมีส่วนร่วมในประสบการณ์แบบต่าง ๆ ในทุกผลการเรียนรู้ ในรูปแบบที่เพิ่มประสิทธิภาพการเรียนรู้ของพวกเขา

## **ผลการเรียนที่ 1:**

**เด็กมีความรู้สึกรับรู้อย่างแรงกล้าในอัตลักษณ์**

การเป็นส่วนหนึ่ง การเป็น และการกลายเป็น คือส่วนสำคัญของอัตลักษณ์

เด็กเรียนรู้เกี่ยวกับตัวเองและสร้างอัตลักษณ์ของพวกเขาในบริบทของครอบครัวและชุมชนของพวกเขา ซึ่งรวมถึงความสัมพันธ์ของพวกเขากับคน สถานที่และสิ่งของ และการกระทำและการตอบสนองของผู้อื่น อัตลักษณ์เป็นสิ่งที่ไม่คงที่ เป็นสิ่งที่หล่อหลอมจากประสบการณ์ เมื่อเด็กมีประสบการณ์ในเชิลบวก พวกเขาจะพัฒนาความเข้าใจของตัวเองอย่างมีนัยสำคัญและเป็นที่เคารพและรู้สึกถึง รู้สึกรับรู้ของการเป็นส่วนหนึ่ง ความสัมพันธ์เป็นรากฐานสำหรับการสร้างอัตลักษณ์ - ‘ฉันเป็นใคร’, ‘ฉันเป็นส่วนหนึ่งได้อย่างไร’ และ ‘สิ่งที่มีอิทธิพลต่อฉัน’

ในสภาวะแวดล้อมช่วงปฐมวัย เด็กพัฒนารู้สึกรับรู้ของการเป็นส่วนหนึ่งได้เมื่อพวกเขารู้สึกว่าได้รับการยอมรับ พวกเขาพัฒนาความผูกพันและความไว้วางใจต่อผู้ที่ดูแลพวกเขา เมื่อเด็กพัฒนารู้สึกรับรู้ของอัตลักษณ์ พวกเขาจะค้นคว้าหาแง่มุม ต่าง ๆ ของอัตลักษณ์ (ทางกายภาพ สังคม อารมณ์ จิตวิญญาณ ความรู้ความเข้าใจ) โดยผ่านทางการเล่นและความสัมพันธ์ของพวกเขา

เมื่อเด็กรู้สึกปลอดภัย มั่นคง และได้รับการส่งเสริมสนับสนุน พวกเขาจะมีความมั่นใจในการค้นคว้าและเรียนรู้เพิ่มมากขึ้น

มโนทัศน์ของการเป็น ทำให้นักการศึกษาให้ความสนใจในเด็กในความเป็นปัจจุบัน และในความสำคัญของสิทธิของเด็กที่จะเป็นเด็กและได้รับประสบการณ์ความสนุกสนานของวัยเด็ก การเป็น ทำให้เด็กมีส่วนร่วมในการพัฒนาการรับรู้ทางมรดกวัฒนธรรมและสังคมของพวกเขาเอง การรับรู้ถึงเพศ และความสำคัญของพวกเขาในโลกของพวกเขา

การกลายเป็นได้แก่การที่เด็กสร้างและหล่อหลอมอัตลักษณ์ของตนเองโดยผ่านประสบการณ์ที่เกิดขึ้นมาและความสัมพันธ์ซึ่งรวมถึงการเปลี่ยนแปลงและการเปลี่ยนผ่าน เด็กมักจะเรียนรู้อยู่เสมอถึงผลกระทบของความเชื่อและค่านิยมส่วนตัวของพวกเขา ตัวแทนของเด็ก เช่นเดียวกันกับคำแนะนำ การดูแลเอาใจใส่ และการสอนโดยครอบครัวและนักการศึกษาช่วยหล่อหลอมให้เด็กได้รับประสบการณ์ของการ กลายเป็น

*ผลการเรียนที่ 1: เด็กมีความรู้สึกรับรู้อย่างแรงกล้าในอัตลักษณ์*

* เด็กรู้สึกปลอดภัย มั่นคง และได้รับการสนับสนุน
* เด็กพัฒนาความเป็นอิสระและเป็นตัวของตัวเอง การพึงพาระหว่างกัน ความยืดหยุ่น และความรู้สึกรับรู้ในความสามารถควบคุมและเป็นเจ้าของชีวิต
* เด็กพัฒนาอัตลักษณ์ของตนเองอย่างมีความรู้และความมั่นใจ
* เด็กเรียนรู้ที่จะปฏิสัมพันธ์กับผู้อื่นด้วยความเอาใจใส่ ความเห็นอกเห็นใจ และความเคารพ

### *เด็กรู้สึกปลอดภัย มั่นคง และได้รับการสนับสนุน*

**สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:**

* สร้างความสัมพันธ์ที่มั่นคงกับนักการศึกษาตั้งแต่หนึ่งคนขึ้นไปที่พวกเขาคุ้นเคย
* นำกิจวัตรที่เป็นประโยชน์มาใช้เพื่อการเปลี่ยนผ่านที่ราบรื่น
* รับรู้และตอบสนองต่อความรู้สึกการเป็นเจ้าของ
* สื่อสารแสดงความต้องการการสนับสนุนหรือความช่วยเหลือ
* สร้างและรักษาความสัมพันธ์ที่ให้การเคารพและเชื่อใจเด็กคนอื่น ๆ และนักการศึกษา
* แสดงออกความรู้สึกและความคิดต่าง ๆ เมื่อมีปฏิสัมพันธ์กับคนอื่น ๆ อย่างเปิดเผย
* ตอบสนองความคิดหรือข้อเสนอแนะจากผู้อื่น
* เริ่มต้นปฏิสัมพันธ์และการสนทนากับนักการศึกษาที่พวกเข้าไว้ใจ
* ค้นหาและมีส่วนร่วมในสิ่งแวดล้อมทั้งในแง่ของสังคมและกายภาพผ่านความสัมพันธ์และการละเล่นด้วยความมั่นใจ
* เริ่มต้นและเข้าร่วมการละเล่น
* ค้นหาแง่มุมต่าง ๆ ของอัตลักษณ์ผ่านการแสดงบทบาทสมมุติ

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* ยอมรับและตอบสนองการบอกใบ้หรือการแสดงสัญญาณต่าง ๆ ของเด็กอย่างรวดเร็ว
* ตอบสนองต่อความพยายามของเด็กที่จะเริ่มปฏิสัมพันธ์หรือการสนทนาอย่างรวดเร็ว
* ให้การสนับสนุนการมีส่วนร่วมของเด็กผ่านความสัมพันธ์ที่ต่อเนื่องและการเลี้ยงดูอย่างอบอุ่น
* ให้การสนับสนุนเด็กเมื่อมีการเปลี่ยนแปลงหรือเกิดช่องว่างระหว่างความคุ้นเคยและความไม่คุ้นเคย
* สร้างการฝึกฝนการเรียนรู้โดยเลี้ยงดูเด็กให้มีคุณค่าตามหลักวัฒนธรรม
* สามารถสนับสนุนการแสดงออกทางความคิดและอารมณ์ของเด็ก
* ตระหนักว่าความรู้สึกเศร้า ความกลัว หรือการไม่สบายใจนั้นต้องใช้เวลาในการแก้ไข
* ยอมรับตัวตนของเด็กแต่ละคนในแง่บวก
* ใช้เวลาในการมีปฏิสัมพันธ์และสนทนากับเด็กแต่ละคน

### *เด็กพัฒนาความเป็นอิสระและเป็นตัวของตัวเอง การพึงพาระหว่างกัน ความยืดหยุ่น และความรู้สึกรับรู้ในความสามารถควบคุมและเป็นเจ้าของชีวิต*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* แสดงการรับรู้ความต้องการและสิทธิ์ของผู้อื่นมากขึ้น
* เปิดรับความท้าทายและการค้นพบสิ่งใหม่ ๆ
* ร่วมมือและทำงานร่วมกับผู้อื่นมากขึ้น
* เสี่ยงตัดสินใจโดยรอบคอบ และรับมือกับสิ่งที่เหนือความคาดหวัง
* ตระหนักถึงความสำเร็จส่วนบุคคลและความสำเร็จของผู้อื่น
* แสดงให้เห็นถึงความสามารถที่เพิ่มขึ้นต่อการวางระเบียบด้วยตนเอง
* เข้าร่วมในสถานการณ์ใหม่ ๆ ที่ปลอดภัยด้วยความมั่นใจ
* เริ่มการเจรจาต่อรองและแลกเปลี่ยนพฤติกรรม
* สามารถยีนหยัดเผชิญหน้าความท้าทายเมื่อความพยายามครั้งแรกล้มเหลว

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* กำหนดวิธีการให้เด็กสามารถเลือกทางเลือกที่กำหนดให้เกี่ยวกับพฤติกรรมของพวกเขา
* ส่งเสริมให้เด็กมีความรู้สึกเป็นเจ้าของ มีความสัมพันธ์ และความเป็นอยู่ที่ดี
* รักษาความคาดหวังความสามารถของเด็กแต่ละคนในระดับสูง
* ไกล่เกลี่ยและช่วยเหลือให้เด็กสามารถเจรจาต่อรองสิทธิ์ของเขาที่เกี่ยวข้องกับสิทธิ์ของผู้อื่น
* แสดงออกความยินดี การให้กำลังใจ และความตื่นตัวกับความพยายามของเด็ก
* สนับสนุนการลงมือปฏิบัติของเด็ก และส่งเสริมตามสมควร
* ผลักดันและส่งเสริมเด็กให้เอาชนะเมื่อเด็กเผชิญความท้าทาย
* ให้เวลาและพื้นที่กับเด็ก เพื่อให้เด็กสามารถจัดการด้วยตนเองหรือภายในกลุ่ม
* สร้างสังคมของเด็กที่มีการเรียนรู้ตามคุณค่าของวัฒนธรรมสำหรับเด็กแต่ละคน
* ส่งเสริมให้เด็กตัดสินใจ

### *เด็กพัฒนาอัตลักษณ์ของตนเองอย่างมีความรู้และความมั่นใจ*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* รู้สึกเป็นที่ยอมรับและเคารพในตัวตนของเขา
* ค้นหาอัตลักษณ์และความคิดเห็นต่าง ๆ ผ่านทางบทบาทสมมุติ
* แบ่งปันแง่มุมด้านวัฒนธรรมกับเด็กคนอื่น ๆ และนักการศึกษา
* ใช้ภาษาถิ่นเพื่อสร้างความหมาย
* สร้างพื้นฐานทางวัฒนธรรมและภาษาของครอบครัวและสามารถถ่ายทอดสู่ชุมชนได้โดยไม่ได้ลดทอนอัตลักษณ์ทางวัฒนธรรมลง
* สร้างความสัมพันธ์ด้านสังคมและวัฒนธรรมกับผู้สูงอายุและสมาชิกในชุมชน
* เข้าถึงและสามารถสื่อสารการปลอบใจ ความช่วยเหลือ และความเป็นเพื่อน
* ยินดีและแบ่งปันความสำเร็จร่วมกับผู้อื่น

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* ส่งเสริมให้เด็กมีความรู้สึกถึงตัวตนของพวกเขาและความสัมพันธ์ร่วมกับผู้อื่น เช่น อัตลักษณ์ที่เหมือนกันของชาวออสเตรเลีย
* ให้ความภาคภูมิใจแก่เด็กและความมั่นใจกับความสำเร็จ
* แบ่งปันความสำเร็จของเด็กกับครอบครัวของพวกเขา
* แสดงความเคารพต่อความแตกต่าง และยอมรับวิธีความแตกต่างของเด็ก ครอบครัว ชุมชน และวัฒนธรรม
* ยอมรับและเข้าใจว่าเด็กสามารถสร้างความหมายได้ในหลายทาง
* แสดงความเข้าใจเด็กแต่ละคนอย่างลึกซึ้ง รวมถึงครอบครัว และสิ่งแวดล้อมในชุมชนเพื่อการวางแผนการเรียนรู้ของเด็ก
* ยกตัวอย่างอัตลักษณ์ที่หลากหลายแก่เด็ก รวมทั้งวัฒนธรรมที่ยอมรับและแสดงออก
* สร้างวิธีการเรียนรู้ที่ให้คุณค่าด้านวัฒนธรรม
* สร้างความรู้ ภาษา และความเข้าใจของเด็ก
* พูดคุยกับเด็กด้วยความเคารพในความเหมือนและแตกต่างของมนุษย์
* ให้แหล่งข้อมูลที่เป็นประโยชน์และหลากหลายเพื่อสะท้อนโลกทางสังคมของเด็ก
* รับฟังและเรียนรู้ความเข้าใจของเด็กที่มีต่อตัวพวกเขาเอง
* สนับสนุนและรักษาภาษาและวัฒนธรรมท้องถิ่น
* สร้างความเข้าใจที่ถูกต้องของเด็กที่มีต่อตัวพวกเขาเอง

### *เด็กเรียนรู้ที่จะปฏิสัมพันธ์กับผู้อื่นด้วยความเอาใจใส่ ความเห็นอกเห็นใจ และความเคารพ*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* แสดงความสนใจในเด็กคนอื่น ๆ และมีส่วนร่วมในกลุ่ม
* มีส่วนร่วมและเข้าร่วมการแสดงร่วมกับผู้อื่น
* แสดงออกทางอารมณ์ ความคิด และแง่คิด ต่าง ๆ หลากหลาย
* รู้สึกร่วมและแสดงความเป็นห่วงผู้อื่น
* แสดงการรับรู้และเคารพความคิดของผู้อื่น
* สะท้อนการกระทำของพวกเขา และพิจารณาผลที่มีต่อผู้อื่น

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* เริ่มปฏิสัมพันธ์แบบตัวต่อตัวกับเด็ก โดยเฉพาะทารก เด็กฝึกเดิน ระหว่างกิจกรรมประจำวัน
* สร้างสิ่งแวดล้อมในการเรียนรู้ในหลายรูปแบบ เพื่อช่วยส่งเสริมปฏิสัมพันธ์ในกลุ่มย่อย และการแสดง
* สร้างความใส่ใจ ความเห็นอกเห็นใจ และเคารพต่อเด็ก พนักงาน และครอบครัว
* สร้างวิธีการสื่อสารที่ชัดเจน เพื่อสนับสนุนเด็กให้เริ่มปฏิสัมพันธ์ และเข้าร่วมในการแสดง และการเข้าสังคมในหลาย ๆ รูปแบบ เพื่อให้รักษาความสัมพันธ์ที่ดีระหว่างเด็กกับเด็กคนอื่น ๆ
* รับรู้ความสัมพันธ์ที่ซับซ้อนของเด็ก และแทรกซึมได้ในหลายวิธี เพื่อช่วยส่งเสริมทางเลือกอื่น ๆ และการร่วมกลุ่มเพื่อสร้างโอกาส

**การรวมเข้าไว้ด้วยกัน:**

เกี่ยวข้องกับการคำนึงถึงความหลากหลายทางสังคม วัฒนธรรม และภาษาของเด็กทุกคน (รวมถึงรูปแบบการเรียนรู้ความสามารถ ความพิการ เพศ สถานการณ์ในครอบครัว และที่ตั้งทางภูมิศาสตร์) ในกระบวนการตัดสินใจสำหรับหลักสูตร โดยมีเจตนาเพื่อให้แน่ใจว่าประสบการณ์ของเด็กทุกคนได้รับการยอมรับและมีคุณค่า นอกจากนี้ยังมีความตั้งใจที่จะรับประกันว่าเด็กทุกคนมีสิทธิ์เท่าเทียมกันในการเข้าถึงแหล่งข้อมูลและการมีส่วนร่วม และโอกาสที่จะแสดงให้เห็นการเรียนรู้ของพวกเขาและการให้ความสำคัญแก่ความแตกต่าง

## **ผลการเรียนที่ 2:**

เด็กเชื่อมโยงเข้ากับโลกของพวกเขาและมีส่วนร่วมในโลกของพวกเขา

ประสบการณ์ของความสัมพันธ์และการมีส่วนร่วมในชุมชนมีส่วนร่วมในการเป็นส่วนหนึ่ง การเป็น และการกลายเป็น ของเด็ก ตั้งแต่แรกเกิด เด็กจะได้รับประสบการณ์การใช้ชีวิตและการเรียนรู้กับผู้อื่นกับชุมชนประเภท

ต่าง ๆ ทั้งหมดนี้อาจรวมถึงครอบครัว ชุมชนท้องถิ่น หรือสภาวะแวดล้อมสำหรับเด็กปฐมวัย การมีความรู้สึกในเชิงบวกต่ออัตลักษณ์และการรู้จักแสดงความเคารพ ความสัมพันธ์ที่ตอบสนอง ช่วยเสริมสร้างความสนใจของเด็กและทักษะในการเป็นและการกลายเป็นผู้ที่มีส่วนร่วมต่อโลกของพวกเขา ในขณะที่เป็นเด็กเข้าสู่สภาวะแวดล้อมสำหรับเด็กปฐมวัยพวกเขาขยายประสบการณ์ของพวกเขาในฐานะผู้มีส่วนร่วมในความสัมพันธ์และชุมชนที่แตกต่างกันออกไป

เมื่อเวลาผ่านไป ความหลากหลายและความซับซ้อนของวิธีการที่เด็กเชื่อมโยงและมีส่วนร่วมกับผู้อื่นจะเพิ่มขึ้น เด็กทารกมีส่วนร่วมโดยการยิ้มร้องไห้ เลียนแบบ และทำเสียงต่าง ๆ เพื่อแสดงระดับของความสนใจในการที่เกี่ยวข้องกับการหรือมีส่วนร่วมกับคนอื่น ๆ เด็กวัยหัดเดินมีส่วนร่วมและเชื่อมโยงกับเด็กอื่น ๆ ผ่านทางท่าทาง เช่นการเอาตุ๊กตาของพวกเขาให้เป็นเด็กที่มีความทุกข์ หรือเพื่อต้อนรับเด็กใหม่อย่างกระตือรือร้น เด็กที่โตขึ้นกว่านั้นจะแสดงความสนใจในวิธีที่คนอื่น ๆ คิดต่อพวกเขาและความเข้าใจเกี่ยวกับมิตรภาพ พวกเขาพัฒนาความเข้าใจที่ว่าการกระทำหรือการตอบสนองของพวกเขาจะส่งผลกระทบต่อวิธีที่คนอื่นรู้สึกหรืออีกนัยหนึ่ง พวกเขาได้รับประสบการณ์ของการเป็นส่วนหนึ่ง

เมื่อนักการศึกษาสร้างสภาพแวดล้อมที่เด็กได้สัมผัสกับความสนุกร่วมกันความเอาใจใส่และความสัมพันธ์ที่แสดงความเคารพต่อผู้คนและสภาพแวดล้อม เด็กก็จะตอบสนองตามสิ่งนั้น เมื่อเด็กมีส่วนร่วมในกิจวัตรประจำวัน เหตุการณ์และประสบการณ์ต่าง ๆ และมีโอกาสที่จะมีส่วนร่วมในการตัดสินใจ พวกเขาได้เรียนรู้ที่จะมีชีวิตอยู่แบบพึ่งพาอาศัยกัน

การเชื่อมโยงของเด็กและวิธีการที่แตกต่างกันของการเป็นส่วนหนึ่งที่มีต่อผู้คน ประเทศ และชุมชน ช่วยให้เด็กเรียนรู้วิธีการเป็น ซึ่งสะท้อนให้เห็นถึงประเพณี ค่านิยม และการปฏิบัติของครอบครัวและชุมชนของพวกเขา เมื่อเวลาผ่านไป การเรียนรู้นี้จะเปลี่ยนวิธีที่พวกเขามีปฏิสัมพันธ์กับคนอื่น ๆ

ผลการเรียนที่ 2: เด็กเชื่อมโยงเข้ากับโลกของพวกเขาและมีส่วนร่วมในโลกของพวกเขา

* เด็กพัฒนาความรู้สึกเป็นส่วนหนึ่งของกลุ่มและชุมชน และมีความเข้าใจสิทธิ์ที่มีต่อกันและความรับผิดชอบที่จำเป็นต่อการเข้าร่วมในชุมชนอย่างแข็งขัน
* เด็กตอบสนองต่อความแตกต่างด้วยความเคารพ
* เด็กได้รับรู้ถึงความเท่าเทียมกัน
* เด็กได้แสดงความรับผิดชอบต่อสังคมและแสดงความเคารพต่อสิ่งแวดล้อม

### *เด็กพัฒนาความรู้สึกเป็นส่วนหนึ่งของกลุ่มและชุมชน และมีความเข้าใจสิทธิ์ที่มีต่อกันและความรับผิดชอบที่จำเป็นต่อการเข้าร่วมในชุมชนอย่างแข็งขัน*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* เริ่มรับรู้ว่าพวกเขามีสิทธิ์ที่มีส่วนร่วมกับชุมชนหลากหลายแห่ง
* ร่วมมือกับผู้อื่น และเจรจาต่อรองบทบาทและความสัมพันธ์ในการแสดงในตอนต่าง ๆ และการเข้ากลุ่ม
* แสดงออกด้วยการช่วยเหลือเด็กคนอื่น ๆ เพื่อมีส่วนร่วมในกลุ่มทางสังคม
* ขยายความเข้าใจเกี่ยวกับโลกที่พวกเขาอาศัยอยู่
* แสดงออกความคิดเห็นในเรื่องต่าง ๆ ที่มีผลต่อพวกเขา
* สร้างประสบการณ์ทางสังคม และค้นหาวิธีการใช้ชีวิตอื่น ๆ
* มีส่วนร่วมในความสัมพันธ์ที่ต่างให้ผลประโยชน์ตอบแทน
* ค่อย ๆ เรียนรู้วิธีการ ‘อ่าน’ จากผู้อื่น และตอบสนองอย่างเหมาะสม
* เข้าใจการมีส่วนร่วมในแบบต่าง ๆ ผ่านทางการเล่นละครและโครงการต่าง ๆ
* แสดงความรู้สึกมีส่วนร่วมและความสบายใจในสิ่งแวดล้อม
* สนุกสนานและตอบรับผู้อื่น เข้าหาผู้อื่น และมีเพื่อนด้วยความคิดทางบวก
* มีส่วนร่วมในการตัดสินใจที่ส่งผลกับตัวพวกเขา

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* ส่งเสริมความรู้สึกร่วมในชุมชนภายในสิ่งแวดล้อมของเด็กเล็ก
* สร้างความสัมพันธ์ระหว่างสิ่งแวดล้อมของเด็กเล็กและชุมชม
* สร้างโอกาสให้เด็กคิดค้นออกความคิดเห็น มีแนวคิดซับซ้อน หรือเรื่องจริยธรรมที่เกี่ยวข้องกับชีวิตและชุมชนท้องถิ่นของพวกเขา
* สร้างภาษาที่เด็กสามารถใช้อธิบายความคิด ต่อรองบทบาท และใช้ร่วมกันเพื่อประสบผลสำเร็จ
* ให้กำลังใจเด็กว่ามีทักษะในการเข้าร่วมและมีส่วนร่วมในการแสดงกลุ่มและโครงการต่าง ๆ
* คิดหาโอกาสให้เด็กได้ร่วมการอภิปรายกลุ่ม และการร่วมตัดสินใจในบทบาทและความคาดหวัง

### *เด็กตอบสนองต่อความแตกต่างด้วยความเคารพ*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* เริ่มเห็นใจผู้อื่น
* ค้นคว้าความหลากหลายของวัฒนธรรม มรดกตกทอด ปูมหลัง ขนบธรรมเนียม และความแตกต่างที่ทำให้มีทางเลือกต่าง ๆ และความเข้าใจใหม่ ๆ
* รู้สึกถึงความสัมพันธ์ ความคล้ายคลึง ความแตกต่างระหว่างผู้คน
* รับฟังความคิดผู้อื่น และเคารพตัวตนและพฤติกรรมของผู้อื่น
* ฝึกฝนเพื่อให้สามารถอยู่ร่วมกันได้
* สังเกตและตอบสนองต่อความคล้ายคลึงและความแตกต่างระหว่างผู้คนได้ในแง่บวก

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* สะท้อนความคิดเห็นที่มีต่อความหลากหลาย
* วางแผนประสบการณ์ และให้แหล่งข้อมูลที่สามารถขยายวิสัยทัศน์ของเด็ก และส่งเสริมให้รับรู้ต่อความหลากหลาย
* ให้เด็กได้เรียนรู้ภาษา สำเนียงต่าง ๆ เพื่อช่วยให้เด็กรับรู้ความหลากหลาย
* ส่งเสริมให้เด็กรับฟังผู้อื่น และเคารพวิสัยทัศน์ที่หลากหลาย
* สาธิตวิธีการตอบสนองต่อความแตกต่างของพฤติกรรม และการสนทนากับเด็ก
* มีส่วนร่วมในปฏิสัมพันธ์กับเด็กที่ช่วยส่งเสริมความแตกต่างและคุณค่า
* ค้นคว้าวัฒนธรรม มรดกตกทอด ปูมหลัง และขนบธรรมเนียมของเด็กแต่ละคนภายในชุมชนของพวกเขา
* ค้นคว้าความคิดและความแตกต่างของเด็ก

### *เด็กได้รับรู้ถึงความเท่าเทียมกัน*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* ค้นหาและค้นคว้าความสัมพันธ์ระหว่างผู้คน
* รับรู้วิถีของมนุษย์รวมทั้งและไม่รวม สิ่งแวดล้อมทางกายภาพและสังคม
* สร้างความสามารถในการรับรู้ความไม่เท่าเทียม ความลำเอียง และความสามารถในการแสดงความเห็นใจ
* ส่งเสริมให้ตัดสินใจ แก้ปัญหาให้เหมาะกับความต้องการ
* เริ่มคิดอย่างวิเคราะห์เรื่องพฤติกรรมที่เท่าเทียมและไม่เท่าเทียม
* เริ่มเข้าใจและประเมินวิธีการในการสร้าง อัตลักษณ์และภาพลักษณ์ที่คุ้นชิน

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* สังเกตและรับฟังเด็กคนอื่น ๆ อย่างตั้งใจ และร่วมอภิปรายวิสัยทัศน์ที่แตกต่างในเรื่องปัญหาที่รวมถึงและไม่รวมถึงพฤติกรรมที่เท่าเทียมและไม่เท่าเทียม
* ร่วมกับเด็กเพื่ออภิปรายความสัมพันธ์ที่เคารพและเท่าเทียม เช่น เมื่อเด็กต้องการใช้แหล่งข้อมูล
* วิเคราะห์และอภิปรายในแบบของเด็กในการสร้างอัตลักษณ์ที่จำกัดและส่งเสริมภาพลักษณ์ที่คุ้นชิน
* ดึงความสนใจของเด็กมาสู่ปัญหาความเท่าเทียมที่เกี่ยวกับพวกเขาในสิ่งแวดล้อมและชุมชนในช่วงเด็กเล็ก

### เด็กได้แสดงความรับผิดชอบต่อสังคมและแสดงความเคารพต่อสิ่งแวดล้อม

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* ใช้การแสดงเพื่อค้นคว้าและนำไปสู่ความคิดใหม่ ๆ
* ร่วมกับผู้อื่นในการแก้ปัญหา และมีส่วนร่วมกับกลุ่ม
* แสดงความรู้และการเคารพต่อสิ่งแวดล้อมตามธรรมชาติและที่สร้างขึ้นมากขึ้นกว่าเดิม
* สำรวจ สรุป คาดการณ์ และตั้งสมมติฐาน เพื่อพัฒนาความเข้าใจที่เพิ่มขึ้นของการพึ่งพาซึ่งกันและกันระหว่างผืนแผ่นดิน คน พืช และสัตว์
* แสดงความชื่นชมการเจริญเติบโตและการดูแลสำหรับสภาพแวดล้อมทางธรรมชาติและสภาพแวดล้อมที่มีการสร้างขึ้น
* สำรวจความสัมพันธ์กับชีวิตอื่น ๆ และสิ่งที่ไม่มีชีวิตและสังเกต เฝ้าดู และตอบสนองต่อการเปลี่ยนแปลง
* พัฒนาการรับรู้ถึงผลกระทบของกิจกรรมของมนุษย์ในสภาพแวดล้อมและการพึ่งพาซึ่งกันและกันของสิ่งมีชีวิต

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อเด็กนั้น:

* ให้เด็กสามารถใช้วัสดุธรรมชาติในชุมชนของพวกเขา
* สร้างความเคารพ ความเอาใจใส่ และความหวงแหนสิ่งแวดล้อมทางธรรมชาติ
* ค้นหาวิธีการในการให้เด็กเอาใจใส่และเรียนรู้จากผืนแผ่นดินของพวกเขาเอง
* วิเคราะห์ความสัมพันธ์ระหว่างเด็กและผืนแผ่นดิน และให้ความเคารพต่อกฎของชุมชน
* แบ่งปันข้อมูล และจัดแหล่งข้อมูลเกี่ยวกับสิ่งแวดล้อมและผลของการกระทำของมนุษย์ที่ส่งผลต่อสิ่งแวดล้อมสำหรับเด็ก
* นำเรื่องของความยั่งยืนมาใช้ในกิจกรรมในชีวิตประจำวัน
* ค้นหาตัวอย่างการพึ่งพากันในสิ่งแวดล้อม และอภิปรายเกี่ยวกับวิถีชีวิตและสุขภาพของสิ่งมีชีวิตที่มีความเชื่อมโยงต่อกัน

## ผลการเรียนที่ 3:

**เด็กมีความรู้สึกรับรู้อย่างแรงกล้าในความเป็นอยู่ที่ดี**

ความเป็นอยู่ที่ดีพิจารณาทั้งทางกายภาพและทางจิตใจและเป็นหัวใจสำคัญของการเป็นส่วนหนึ่ง การเป็น และการกลายเป็น หากปราศจากความรู้สึกรับรู้อย่างแรงกล้าในความเป็นอยู่ที่ดีแล้ว ก็จะเป็นเรื่องยากที่จะเกิดความรู้สึกว่าเป็นส่วนหนึ่ง ความเชื่อถือในผู้อื่นและรู้สึกมั่นใจในการเป็น และเข้ามีส่วนร่วมในประสบการณ์ที่มีส่วนทำให้เกิดการกลายเป็น

ความเป็นอยู่ที่ดี ได้แก่สุขภาพทางกายที่ดี ความรู้สึกถึงความสุข ความพึงพอใจ และการทำหน้าที่ทางสังคมได้สำเร็จ ความเป็นอยู่ที่ดีมีอิทธิพลต่อวิธีที่เด็กมีปฏิสัมพันธ์ในสภาพแวดล้อมของตนเอง ความรู้สึกรับรู้อย่างแรงกล้าในความเป็นอยู่ที่ดีทำให้เด็กมีความมั่นใจและมองโลกในแง่ดีซึ่งจะช่วยเพิ่มศักยภาพในการเรียนรู้ของเด็กได้สูงสุด นอกจากนี้ยังช่วยกระตุ้นพัฒนาการของแรงขับในการค้นหาสำรวจ ความรู้สึกรับรู้ในความสามารถควบคุมและเป็นเจ้าของชีวิต ความปรารถนาที่จะมีปฏิสัมพันธ์กับผู้ที่การตอบสนองอื่น ๆ ของเด็ก

ความเป็นอยู่ที่ดีมีความสัมพันธ์กับความยืดหยุ่น โดยช่วยให้เด็กมีความสามารถที่จะรับมือกับความเครียดและความท้าทายในแต่ละวัน ความพร้อมที่จะกระทำต่อโดยไม่ย่อท้อเมื่อต้องเผชิญกับสถานการณ์ที่ไม่คุ้นเคยและสถานการณ์ที่มีความท้าทายต่อการเรียนรู้ สร้างโอกาสสำหรับความสำเร็จและความสำเร็จ

การเรียนรู้ของเด็กและพัฒนาการทางร่างกายจะเห็นได้ชัดผ่านรูปแบบการเคลื่อนไหวของพวกเขา จากการที่ต้องพึ่งพาอาศัยทางกายภาพและปฏิกิริยารีเฟล็กซ์เมื่อแรกเกิด ไปจนถึง การรวมตัวกันของระบบประสาทรับความรู้สึก ระบบประสาทสั่งการ และระบบความนึกคิด สำหรับกิจกรรมทางกายภาพที่มีการควบคุม เพื่อวัตถุประสงค์ทั้งสองและความเพลิดเพลิน

ความเป็นอยู่ที่ดีของเด็กได้รับผลกระทบจากประสบการณ์ภายในและภายนอกจากสภาวะแวดล้อมทางปฐมวัยของพวกเขา ในการสนับสนุนการเรียนรู้ของเด็กนั้นจึงเป็นสิ่งสำคัญที่นักการศึกษาให้ความสนใจกับสุขภาพที่ดีของเด็กโดยการให้ความสัมพันธ์ที่อบอุ่น วางใจได้ สภาพแวดล้อมที่คาดเดาได้และปลอดภัย การรับรองยืนยัน และให้ความเคารพสำหรับทุกแง่มุมของเด็ก ทั้งทางกายภาพ อารมณ์ สังคม ความนึกคิด ภาษา ความคิดสร้างสรรค์ และจิตวิญญาณของการเป็น โดยการยอมรับอัตลักษณ์ทางวัฒนธรรมและสังคมของเด็กแต่ละคน และการตอบสนองอย่างละเอียดอ่อนต่อสภาวะทางอารมณ์ของเด็ก นักการศึกษาจะสร้างความเชื่อมั่นของเด็กความรู้สึกรับรู้ในความเป็นอยู่ที่ดี และความเต็มใจที่จะมีส่วนร่วมในการเรียนรู้

ความยืดหยุ่นในพัฒนาการของเด็ก และความสามารถของพวกเขาที่จะรับผิดชอบเพิ่มขึ้นสำหรับการช่วยเหลือตนเองและกิจวัตรประจำวันทางสุขภาพขั้นพื้นฐานช่วยส่งเสริมความรู้สึกรับรู้ถึงความเป็นอิสระและความเชื่อมั่น เมื่อเด็กรู้สึกถึงการได้รับการดูแลเอาใจใส่จากนักการศึกษาและผู้อื่น เขาจะเริ่มรับรู้ถึงความสำคัญของการมีชีวิตอยู่และเรียนรู้การพึ่งพาอาศัยกันกับผู้อื่น

การเรียนรู้เกี่ยวกับลักษณะการดำรงชีวิต ซึ่งรวมถึงโภชนาการ ความสะอาดส่วนบุคคล ความสมบูรณ์ของร่างกาย อารมณ์ และความสัมพันธ์ทางสังคม ทั้งหมดนี้มีความสำคัญต่อความเป็นอยู่ที่ดีและความมั่นใจในตนเอง ความเป็นอยู่ที่ดีทางกายมีส่วนช่วยในความสามารถของเด็กที่จะทำใจจดจ่อ ร่วมมือ และเรียนรู้ ในขณะที่เด็กเริ่มรู้สึกเป็นอิสระมากขึ้น เขาสามารถแสดงความรับผิดชอบมากขึ้นต่อสุขภาพ ความสะอาดและการดูแลตนเองได้มากขึ้น และจะเริ่มพึงระวังต่อความปลอดภัยของตนเองและผู้อื่น กิจวัตรประจำวันช่วยทำให้เด็กมีโอกาสได้เรียนรู้เกี่ยวกับสุขภาพและความปลอดภัย โภชนาการที่ดีเป็นสิ่งจำเป็นต่อการดำรงชีวิตที่มีสุขภาพดี และช่วยให้เด็กสามารถเป็นผู้มีส่วนร่วมในการเล่นได้อย่างกระตือรือล้น สภาวะแวดล้อมปฐมวัยช่วยให้โอกาสแก่เด็กในการรับประทานอาหารที่ถูกสุขลักษณะและเรียนรู้เกี่ยวกับทางเลือกในการรับประทานอาหารจากนักการศึกษาและจากเด็กคนอื่น ๆ กิจกรรมทางกายภาพและความใส่ใจต่อทักษะการเคลื่อนไหวกล้ามเนื้อมัดเล็กและกล้ามเนื้อมัดใหญ่ช่วยให้เด็กมีพื้นฐานในการเจริญเดิบโตได้อย่างเป็นอิสระและมีความพึงพอใจในการที่ตนเองสามารถทำอะไร ๆ ให้ตนเองได้

**ผลการเรียนที่ 3: เด็กมีรู้สึกรับรู้อย่างแรงกล้าในความเป็นอยู่ที่ดี**

* เด็กมีความแข็งแกร่งในแง่การดำรงอยู่ในสังคมและทางอารมณ์
* เด็กมีความรับผิดชอบต่อสุขภาพและกายภาพของพวกเขามากขึ้น

### *เด็กมีความแข็งแกร่งในแง่การดำรงอยู่ในสังคมและทางอารมณ์*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* แสดงความเชื่อใจและความมั่นใจ
* สามารถเป็นที่พึ่งพาของผู้อื่น เมื่อมีความทุกข์ ความไม่เข้าใจ และความโกรธเคือง
* แบ่งปันเรื่องตลก ความสุข และความพึงพอใจ
* ค้นหาและยอมรับความท้าทายใหม่ ๆ ทำการค้นคว้า และยินดีกับการกระทำและความสำเร็จ และร่วมมือทำงานร่วมกับผู้อื่น
* ยินดีเมื่อต้องอยู่โดดเดี่ยว
* รับรู้ความสำเร็จส่วนบุคคล
* ตัดสินใจ ยอมรับความท้าทาย เสี่ยง รับมือกับการเปลี่ยนแปลง และจัดการกับความโกรธเคืองและเรื่องที่ไม่คาดคิดได้
* แสดงความสามารถในการเข้าใจ ออกกฎโดยตัวเอง และสามารถจัดการกับอารมณ์ต่าง ๆ ที่สะท้อนความรู้สึกและความต้องการของผู้อื่นได้มากขึ้น
* ได้รับและแบ่งปันความสำเร็จส่วนบุคคล ในการเรียนรู้และสร้างโอกาสใหม่ๆ เพื่อเรียนรู้ภาษาถิ่น หรือภาษาอังกฤษแบบออสเตรเลียพื้นฐาน ยอมรับการรับรอง
* ใช้ความสามารถและความเป็นเอกเทศเมื่อแสดงการรับรู้ความต้องการและสิทธิ์ของผู้อื่น
* เข้าใจการมีส่วนร่วมต่อโครงการและประสบการณ์ร่วมกัน

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* แสดงความรัก ความเข้าใจ ความเคารพต่อเด็กอื่น ๆ อย่างแท้จริง
* ร่วมมือกับเด็กคนอื่นเพื่อบรรลุความสำเร็จ และร่วมแบ่งปันความสำเร็จกับครอบครัว
* ให้เด็กมีความภาคภูมิใจในการพยายามลงมือปฏิบัติและความสำเร็จ
* ส่งเสริมความเป็นเจ้าของ ความสัมพันธ์ และการมีความเป็นอยู่ที่ดีของเด็ก
* เพิ่มความท้าทายและส่งเสริมให้เด็กมีส่วนร่วมในกิจกรรมและการละเล่น
* สร้างและขยายความคิดของเด็ก
* รักษาความคาดหวังที่มีต่อความสามารถของเด็กแต่ละคนในระดับสูง
* ให้ความสำคัญต่อการตัดสินใจของเด็กเอง
* รับฟังแง่มุมต่าง ๆ ด้านวัฒนธรรมและความเชื่อทางจิตวิญญาณของเด็กและครอบครัว
* พูดคุยกับเด็กเรื่องความรู้สึกและการตอบสนองต่อเหตุการณ์ต่าง ๆ พร้อมให้การสนับสนุนความเข้าใจเกี่ยวกับกฎเกณฑ์ทางความรู้สึกและการควบคุมตัวเอง
* ยอมรับและรับรองการกระทำและการเติบโตของเด็ก
* ไกล่เกลี่ยและช่วยเหลือเด็กในการต่อรองสิทธิ์ของเด็กที่เกี่ยวข้องกับสิทธิ์ของผู้อื่น

### *เด็กมีความรับผิดชอบต่อสุขภาพและกายภาพของพวกเขามากขึ้น*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* รับรู้และมีการสื่อสารความต้องการทางร่างกาย (ยกตัวอย่างเช่น ความกระหาย ความหิว การพักผ่อน ความสบายใจ และกิจกรรมทางกายภาพ)
* มีความสุข สุขภาพแข็งแรง มีความปลอดภัย และมีปฏิสัมพันธ์กับผู้อื่น
* มีส่วนร่วมในการใช้ทักษะความรู้สึกที่ซับซ้อน และมีการเคลื่อนไหวมากขึ้น
* สามารถทรงตัวในกิจกรรมที่ต้องใช้ความสมดุลที่ซับซ้อน เช่น การเต้นรำ การเคลื่อนไหวอย่างสร้างสรรค์ และการแสดงละคร
* ใช้ความสามารถทางการรับรู้และพฤติกรรมที่ต่อยอด ทักษะและจุดประสงค์ และการตอบสนองต่อโลกเพิ่มขึ้น
* แสดงการรับรู้ต่อพื้นที่ว่าง และสามารถเคลื่อนไหวไปรอบ ๆ และผ่านสิ่งแวดล้อมต่าง ๆ ด้วยความมั่นใจและปลอดภัย
* สร้างอุปกรณ์เลียนแบบ และสามารถใช้เครื่องมือต่าง ๆ ด้วยทักษะได้อย่างคล่องแคล่ว
* ตอบสนองต่อการเคลื่อนไหวไปตามดนตรีพื้นบ้าน ดนตรีร่วมสมัย การเต้นรำ และการเล่านิทาน
* แสดงการรับรู้ต่อการใช้ชีวิตอย่างมีสุขภาพดี โภชนาการที่ดีมากกว่าเดิม
* แสดงความสามารถในการรับผิดชอบตัวเอง และความสามารถในการเอาใจใส่สุขอนามัยและความปลอดภัยส่วนบุคคลและส่วนรวม
* แสดงความกระตือรือร้นในการมีส่วนร่วในการเล่นออกกำลังกาย ต่อรองในการใช้พื้นที่ในการเล่น และสามารถเล่นได้อย่างปลอดภัยทั้งตัวเองและผู้อื่น

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* วางแผนและมีส่วนร่วมในกิจกรรมออกกำลังกายกับเด็ก รวมทั้งการเต้นรำ การเล่นละคร การเคลื่อนไหว และการเล่นเกม
* ใช้ประสบการณ์จากครอบครัวและชุมชนเพื่อใช้ในการเล่นเกมและการออกกำลังที่คุ้นเคย
* จัดหาอุปกรณ์และวัสดุเพื่อเสริมสร้างทักษะการควบคุมอุปกรณ์สำหรับเด็ก
* ส่งเสริมให้เด็กเรียนรู้เกี่ยวกับสุขอนามัย
* ส่งเสริมสุขภาพและสุขอนามัยที่ดีของเด็กอย่างต่อเนื่อง ด้วยการแบ่งปันกิจวัตรประจำวันและตารางเวลาร่วมกับเด็ก ครอบครัว และชุมชน
* อภิปรายเกี่ยวกับปัญหาสุขภาพและความปลอดภัย และให้เด็กมีส่วนในการกำหนดหัวข้อเพื่อให้มีสิ่งแวดล้อมปลอดภัยสำหรับทุกคน
* ให้เด็กมีส่วนร่วมในประสบการณ์ การสนทนา กิจวัตรประจำวันที่ช่วยให้มีสุขภาพและโภชนาการที่ดี
* ใช้เวลาในหนึ่งวันร่วมกับชุมชน
* สร้างและส่งเสริมการฝึกฝนด้านสุขภาพ โภชนาการ และสุขอนามัยส่วนบุคคลร่วมกับเด็ก
* จัดกิจกรรมที่ตื่นตัวและผ่อนคลายตลอดทั้งวัน เพื่อให้เด็กตัดสินใจเข้าร่วมกิจกรรมได้อย่างเหมาะสม

## ผลการเรียนที่ 4:

เด็กเป็นผู้เรียนที่มีความมั่นใจและมีส่วนร่วมในการเรียนรู้

ความรู้สึกถึงความมั่นคงและความเป็นอยู่ที่ดีช่วยให้เด็กมีความมั่นใจที่จะทดลองและค้นคว้า รวมถึงลองทำตามความคิดใหม่ ๆ ดังนั้นการพัฒนาความสามารถให้เด็กมีความตื่นตัวและมีส่วนในการเรียนรู้จึงเป็นสิ่งสำคัญ เด็กจะมีความมั่นใจและมีส่วนร่วมในการเรียนรู้เมื่อได้ร่วมกับและมีความเข้าใจครอบครัวและชุมชนของตนเอง รวมถึงสภาพแวดล้อมสำหรับเด็กปฐมวัย ซึ่งจะช่วยให้เด็กสามารถสร้างความสัมพันธ์และได้รับประสบการณ์ใหม่ ๆ

เด็กใช้กระบวนการ เช่น การค้นคว้า การร่วมมือ และการแก้ปัญหาจากหลักสูตร การพัฒนาลักษณะนิสัย เช่น ความอยากรู้อยากเห็น ความมั่นคง และความคิดสร้างสรรค์ ช่วยให้เด็กมีส่วนร่วมและพัฒนาจากการเรียนรู้ ผู้เรียนที่ดียังสามารถส่งต่อและนำความรู้ที่ได้มาใช้กับความรู้ที่มีอื่น ๆ และใช้แหล่งความรู้เพื่อการเรียนรู้

ในสภาพแวดล้อมที่ส่งเสริมการเรียนรู้ เด็กที่มีความมั่นใจและมีส่วนร่วมในการเรียนจะสามารถรับผิดชอบการเรียน ความประพฤติ และมีส่วนร่วมได้ดีขึ้น ความสัมพันธ์และความต่อเนื่องในสิ่งแวดล้อมที่หลากหลายช่วยให้การเรียนมีความหมายมากขึ้น และช่วยให้เด็กรู้สึกถึงการเป็นเจ้าของ

เด็กพัฒนาความเข้าใจต่อตัวเองและต่อโลกผ่านทางการค้นคว้าและลงมือปฏิบัติ สิ่งแวดล้อมที่ส่งเสริมการเรียนรู้ช่วยกระตุ้นให้เด็กมีส่วนร่วมในการเรียน ช่วยให้มีสมาธิและจดจ่อกับสิ่งที่เด็กสนใจ เด็กจะดึงตัวตนของตนเองเข้ามาสู่การเรียนรู้ และมีวิธีการมืองโลกหลายรูปแบบ มีวิธีการในการเรียนรู้ หลาย ๆ วิธีการตามความชอบและถนัด

การมีส่วนร่วมในการเรียนอย่างกระตือรือล้นช่วยสร้างความเข้าใจของเด็กในเรื่องของแนวคิดและการคิดอย่างสร้างสรรค์ รวมถึงวิธีการซักถามที่จำเป็นต่อการเรียนรู้แบบยั่งยืน เด็กสามารถท้าทายและขยายขอบเขตวิธีการคิดของตนเองและผู้อื่น สร้างความรู้ใหม่ ๆ จากการเข้าร่วมกลุ่มปฏิสัมพันธ์และการเจรจาต่อรอง การมีส่วนร่วมของเด็กจะเปลี่ยนสิ่งที่เด็กเคยคิด และสามารถเปลี่ยนวิธีการเรียนรู้ได้

การที่นักการศึกษาเข้าใจเด็กแต่ละคนนั้นเป็นสิ่งสำคัญต่อการจัดสิ่งแวดล้อมที่ช่วยส่งเสริมการเรียนรู้ของเด็ก

ผลการเรียนที่ 4: เด็กเป็นผู้เรียนที่มีความมั่นใจและมีส่วนร่วมในการเรียนรู้

* เด็กพัฒนาลักษณะพื้นนิสัยเพื่อการเรียนรู้ เช่น ความอยากรู้อยากเห็น ความร่วมมือ ความมั่นใจ ความคิดสร้างสรรค์ ความมุ่งมั่น ความกระตือรือล้น ความมานะ การจินตนาการ และความสัมพันธ์แบบสะท้อนกลับ
* เด็กพัฒนาทักษะและกระบวนการด้านต่าง ๆ เช่น การแก้ปัญหา การตั้งคำถาม การทดลอง การตั้งสมมติฐาน การค้นคว้าวิจัย และการตรวจสอบ
* เด็กถ่ายทอดและปรับสิ่งที่พวกเขาได้เรียนรู้จากบริบทหนึ่งไปสู่อีกบริบท
* เด็กใช้การเรียนรู้ของตนเองผ่านการติดต่อเชื่อมโยงกับผู้คน สถานที่ เทคโนโลยี และวัตถุที่เป็นธรรมชาติและที่ผ่านกระบวนการ

### *เด็กพัฒนาลักษณะพื้นนิสัยเพื่อการเรียนรู้ เช่น ความอยากรู้อยากเห็น ความร่วมมือ ความมั่นใจ ความคิดสร้างสรรค์ ความมุ่งมั่น ความกระตือรือล้น ความมานะ การจินตนาการ และความสัมพันธ์แบบสะท้อนกลับ*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* แสดงความสงสัยและความสนใจในสภาพแวดล้อม
* มีความอยากรู้อยากเห็น มีความกระตือรือร้นในการเรียนรู้
* ใช้การละเล่นในการสำรวจ จินตนาการ และค้นคว้าความคิด
* ทำตามและเพิ่มขอบเขตสิ่งที่สนใจด้วยความกระตือรือร้น พลัง และการมีสมาธิ
* เริ่มต้นและมีส่วนร่วมในการเล่นจากความคิดของตนเอง
* มีส่วนร่วมในการซักถามที่เป็นประโยชน์
* มีความพยายาม มีความพึงพอใจ และความสำเร็จ
* อดทนเมื่อเจออุปสรรคยาก ๆ

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* เข้าใจและให้คุณค่ากับการมีส่วนร่วมของเด็กในการเรียนรู้
* จัดให้มีสิ่งแวดล้อมสำหรับการเรียนรู้ที่ยืดหยุ่นและเปิดกว้าง
* ตอบสนองกับการแสดงพฤติกรรมการเรียนรู้ของเด็ก ด้วยการออกความคิดเห็น และให้กำลังใจ รวมถึงชี้แนะความคิดใหม่ ๆ เพิ่มเติม
* ส่งเสริมให้เด็กมีส่วนร่วมทั้งการค้นคว้าแบบส่วนตัวและแบบกลุ่มระหว่างกระบวนการเรียนรู้
* รับฟังความคิดเด็กอย่างตั้งใจ และอภิปรายร่วมกับเด็กถึงวิธีการพัฒนาความคิด
* ให้โอกาสเด็กทบทวนความคิด และขยายขอบเขตการคิดเพิ่มเติม
* แสดงวิธีการซักถาม รวมถึงการสงสัย ความอยากรู้อยากเห็น และจินตนาการ เพื่อลองความคิดใหม่ ๆ และเอาชนะความท้าทายต่าง ๆ
* สะท้อนให้เด็กเห็นสิ่งที่พวกเขาได้เรียนรู้
* สร้างความรู้ ภาษา ความเข้าใจที่เด็กสามารถนำไปใช้กับสิ่งแวดล้อมสำหรับเด็ก
* ค้นคว้าความแตกต่างทางวัฒนธรรมและอัตลักษณ์ทางสังคม
* ส่งเสริมให้เด็กมีปฏิสัมพันธ์กับผู้อื่น รวมถึงอัตลักษณ์ที่เหมือนกันของชาวออสเตรเลีย

### *เด็กพัฒนาทักษะและกระบวนการด้านต่าง ๆ เช่น การแก้ปัญหา การตั้งคำถาม การทดลอง การตั้งสมมติฐาน การค้นคว้าวิจัย และการตรวจสอบ*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* ใช้วิธีการคิดเพื่อมีส่วนร่วมกับสถานการณ์ต่าง ๆ เช่น การแก้ปัญหา และใช้วิธีการนั้นกับสถานการณ์ใหม่ ๆ
* สร้างและเป็นตัวแทนในการจัด บันทึก และสื่นสารความคิดและแนวคิดในเชิงคณิตศาสตร์
* คาดการณ์และวางแนวคิดเกี่ยวกิจกรรมประจำวัน แง่มุมต่าง ๆ ในธรรมชาติและสิ่งแวดล้อม โดยใช้วิธีการที่พวกเขาคิดหรือระบุจากการสื่อสารโดยใช้ภาษาและลักษณะทางคณิตศาสตร์
* สำรวจสิ่งแวดล้อม
* ใช้สิ่งของและได้ทดลองเหตุและผล การลองทำและความผิดพลาด รวมทั้งการเคลื่อนไหว
* มีการอภิปรายและถกเถียงกันเรื่องคณิตศาสตร์
* ใช้การคิดแบบพินิจพิเคราะห์เพื่อวิเคราะห์ว่าเหตุผลที่สิ่งต่าง ๆ เกิดขึ้นมา และสามารถเรียนรู้ได้จากประสบการณ์

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* วางแผนจัดสิ่งแวดล้อมการเรียนรู้ให้มีความท้าทายในระดับที่เหมาะสม ซึ่งช่วยให้เด็กค้นคว้า ทดลองและเสี่ยงในการเรียนรู้อย่างเหมาะสม
* มีความเข้าใจทางคณิตศาสตร์ที่เด็กนำมาใช้ในการเรียนรู้ และสร้างวิธีการที่มีความเกี่ยวข้องกับเด็กแต่ละคน
* จัดแหล่งความรู้สำหรับทารกและเด็กหัดเดิน โดยการให้มีความท้าทาย และเรื่องประหลาดใจ ให้การสนับสนุนการเรียนรู้และแบ่งปันความสนุกสนาน
* ช่วยให้เด็กค้นคว้าและแก้ปัญหา
* ช่วยให้เด็กใช้ภาษาในการอธิบายความคิดของเด็ก
* สร้างโอกาสให้มีการร่วมมือกันที่ส่งเสริมการค้นคว้าความ แนวคิดซับซ้อน การให้เหตุผล และการตั้งสมมุติฐาน
* ช่วยให้เด็กคิดค้นความคิดและทฤษฎีใหม่ ๆ และแสดงให้ผู้อื่นเห็น
* สร้างภาษาทางคณิตศาสตร์และวิทยาศาสตร์ และภาษาที่เชื่อมโยงกับศิลปะ
* ร่วมการละเล่นกับเด็ก และแสดงการให้เหตุผล การคาดการณ์ และกระบวนการสะท้อน และภาษา
* ตั้งใจยกระดับความเข้าใจของเด็ก
* รับฟังความพยายามของเด็กในการตั้งสมมุติฐาน และขยายขอบเขตความคิดผ่านทางการสนทนาและการตั้งคำถาม

### *เด็กถ่ายทอดและปรับสิ่งที่พวกเขาได้เรียนรู้จากบริบทหนึ่งไปสู่อีกบริบท*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* ร่วมและมีส่วนร่วมในการริเริ่มการเรียนรู้
* พัฒนาความสามารถในการเลียนแบบ ทำซ้ำ และทำการกระทำเหมือนผู้อื่นทันทีและในภายหลัง
* สร้างความสัมพันธ์ระหว่างประสบการณ์ แนวคิด และกระบวนการ
* ใช้กระบวนการละเล่น การสะท้อนความเห็น และการค้นคว้าในการแก้ปัญหา
* ใช้เหตุผลจากสถานการณ์หนึ่งกับอีกสถานการณ์หนึ่ง
* ลองวิธีกการที่ได้ผลในการแก้ปัญหาในสถานการณ์หนึ่งกับอีกสถานการณ์หนึ่ง
* โอนถ่ายความรู้จากสิ่งแวดล้อมหนึ่งไปยังอีกที่หนึ่ง

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* รับรู้ถึงสัญญาณที่เด็กใช้ในการเรียนรู้แบบใหม่ ๆ และพูดคุยกับเด็กถึงวิธีการในการพัฒนาความคิด
* สนับสนุนเด็กในการสร้างทางออกหลากหลายทางสำหรับปัญหา และใช้วิธีการคิดหลายวิธี
* ดึงความสนใจของเด็กให้ใช้รูปแบบและความสัมพันธ์ในสิ่งแวดล้อมในการเรียนรู้
* วางแผนการใช้เวลาและสถานที่ให้เด็กสามารถสะท้อนสิ่งที่ได้เรียนรู้ และได้เห็นความเหมือนและความสัมพันธ์ระหว่างวิธีการเรียนรู้แบบเก่าและแบบใหม่
* แบ่งปันและโอนถ่ายความรู้เกี่ยวกับการเรียนรู้ของเด็กจากสิ่งแวดล้อมหนึ่งไปยังอีกที่หนึ่ง ด้วยการแลกเปลี่ยนข้อมูลกับครอบครัวและระหว่างผู้เชี่ยวชาญในอีกสิ่งแวดล้อมหนึ่ง
* กระตุ้นให้เด็กอภิปรายความคิดเห็นและความเข้าใจ
* เข้าใจความสามารถที่ไม่เกี่ยวข้องกับภาษา สำเนียง หรือวัฒนธรรมจำเพาะเจาะจง

### *เด็กใช้การเรียนรู้ของตนเองผ่านการติดต่อเชื่อมโยงกับผู้คน สถานที่ เทคโนโลยี และวัตถุที่เป็นธรรมชาติและที่ผ่านกระบวนการ*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* มีส่วนร่วมในความสัมพันธ์จากการเรียนรู้
* ใช้ความรู้สึกในการค้นคว้าสิ่งแวดล้อมธรรมชาติและสิ่งแวดล้อมที่สร้างขึ้น
* ได้รับประโยชน์ ความสุขจากการเรียนรู้ค้นหาร่วมกับผู้อื่น
* ค้นคว้าจุดประสงค์และส่วนประกอบของเครื่องมือ สื่อ เสียง และกราฟิก
* ใช้แหล่งความรู้ในการค้นคว้า มีส่วนร่วม เลียนแบบ คิดค้น และลงมือสร้าง
* เรียนรู้เทคโนโลยีที่ยาก
* ใช้ข้อมูลและสารสนเทศ (ICT) ในการค้นหาและแก้ปัญหา
* ค้นคว้าความคิดและทฤษฎีต่าง ๆ โดยใช้จินตนาการ ความคิดสร้างสรรค์ การละเล่น
* ใช้ความคิดเห็นทั้งจากตัวเองและผู้อื่น เพื่อทบทวนและสร้างความคิด

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* ให้โอกาสและการสนับสนุนต่อเด็กเพื่อที่จะเข้าร่วมในความสัมพันธ์ในการเรียนรู้ที่มีความหมาย
* ให้ประสบการณ์ที่เด็กจะได้ใช้ความรู้สึกและการค้นคว้าจากวัตถุธรรมชาติและวัตถุที่ผ่านกระบวนการผลิต
* ให้ประสบการณ์ที่เด็กได้มีส่วนร่วมในชุมชนและสิ่งแวดล้อมที่นอกเหนือไปจากสภาวะแวดล้อมสำหรับเด็กปฐมวัย
* คิดอย่างรอบคอบเกี่ยวกับวิธีจัดกลุ่มเด็กเพื่อการเล่นของเด็ก โดยพิจารณาความเป็นไปได้สำหรับการเสริมการเรียนรู้โดยใช้กลุ่มเพื่อน
* แนะนำเครื่องมือ เทคโนโลยี และสื่อที่เหมาะสม และให้ทักษะ ความรู้และเทคนิคเพื่อขยายการเรียนรู้ของเด็ก
* ให้โอกาสแก่เด็กที่จะทั้งสร้างและแยกวัตถุ ในลักษณะที่เป็นกลยุทธ์ในการเรียนรู้
* พัฒนาความมั่นใจของตนเองในด้านเทคโนโลยีที่มีอยู่สำหรับเด็กในสภาวะแวดล้อมการเรียนรู้นั้น
* ให้แหล่งข้อมูลที่กระตุ้นให้เด็กแสดงออกถึงความคิดของตนเอง

## ผลการเรียนที่ 5:

เด็กเป็นผู้สื่อสารที่มีประสิทธิภาพ

การสื่อสารมีส่วนสำคัญต่อการเป็นเจ้าของ การเป็น และการกลายเป็น เด็กสามารถสื่อสารกับผู้อื่น โดยใช้ภาษากาย เสียง ภาษา และการสื่อสารที่ช่วยเหลือตั้งแต่เกิด เด็กเป็นสัตว์สังคมที่ถูกกระคุ้นให้แลกเปลี่ยนความคิด ความรู้สึก คำถาม และอารมณ์ โดยใช้เครื่องมือ สื่อ รวมถึงดนตรี การเต้นรำ การแสดงละคร เพื่อเปิดเผยตัวตน เพื่อเชื่อมโยงกับผู้อื่น และเพื่อขยายขอบเขตการเรียนรู้

การที่เด็กใช้ภาษาถิ่น มีความรู้สึกถึงอัตลักษณ์ และการพัฒนาทักษะการคิด เด็กรู้สึกถึงความเป็นเจ้าของ เมื่อมีคนให้คุณค่ากับภาษา วิธีการปฏิสัมพันธ์ และวิธีการสื่อสารของพวกเขา เด็กมีสิทธิ์ที่จะเป็นเจ้าของภาษา และสามารถพัฒนาความสามารถในการใช้ภาษาอังกฤษแบบออสเตรเลียพื้นฐาน

ความสามารถทางการอ่านและเขียน และทางตัวเลขมีความสำคัญในแง่ของการสื่อสาร และความสำคัญต่อการเรียนรู้ที่ประสบความสำเร็จตามหลักสูตร

ความสามารถทางการอ่านและเขียน คือความสามารถ ความมั่นใจ และการใช้ภาษาในทุกรูปแบบ ความสามารถทางภาษาไม่รวมถึงวิธีการสื่อสาร เช่น ดนตรี การเคลื่อนไหว การเต้นรำ การเล่านิทาน ทัศนศิลป์ สื่อ และละคร รวมถึง การพูด การฟัง การดู การอ่าน และการเขียน ตัวบทร่วมสมัยนั้นรวมถึงสื่อทางอิเล็กทรอนิกส์และสื่อสิ่งพิมพ์ ในโลกที่เต็มไปด้วยเทคโนโลยีที่รุดหน้าในปัจจุบัน ความสามารถในการวิเคราะห์ตัวบทเป็นกุญแจสำคัญสำหรับความสามารถทางภาษา เด็กจะได้รับประโยชน์จากโอกาสในการท่องโลกของเขาโดยใช้เทคโนโลยี และสร้างความมั่นใจในการใช้สื่อดิจิตอล

ความสามารถทางตัวเลข คือความสามารถ ความมั่นใจ และการใช้ตัวเลขในชีวิตประจำวัน เด็กมีความเข้าใจด้านคณิตศาสตร์ใหม่ ๆ ผ่านทางการแก้ปัญหา และความคิดในเชิงคณิตศาสตร์ ซึ่งเด็กเล็กใช้ติดต่อสื่อสารนั้นมีความเกี่ยวข้องและมีความหมายต่อชีวิตความเป็นอยู่ของเด็กในปัจจุบัน นักการศึกษาต้องมีความรู้เรื่องคำศัพท์ทางคณิตศาสตร์ เพื่ออธิบายความคิดคณิตศาสตร์ของเด็กได้อย่างถูกต้อง เพื่อพัฒนาทักษะทางตัวเลขของเด็กต่อไป เด็กจำเป็นต้องมีทักษะทางคณิตศาสตร์ดังต่อไปนี้ ความรู้สึกด้านมิติ โครงสร้าง รูปแบบ ตัวเลข การชั่ง ตวง วัด การถกเถียงข้อมูล ความเชื่อมโยง และการค้นคว้าในเชิงคณิตศาสตร์

ประสบการณ์ในสิ่งแวดล้อมช่วงวัยเด็กเกิดจากประสบการณ์จากภาษา การอ่านและเขียน และตัวเลขที่เด็กได้รับรู้จากครอบครัวและชุมชน

สิ่งจำเป็นสำหรับการเรียนรู้ที่สัมฤทธิ์ผลของเด็กประกอบด้วยความคิดแง่บวกและความสามารถในการอ่านและเขียน และความสามารถทางตัวเลข ซึ่งพื้นฐานดังกล่าวสามารถสร้างได้ในวัยเด็ก

**ผลการเรียนที่ 5: เด็กเป็นผู้สื่อสารที่มีประสิทธิภาพ**

* เด็กมีปฎิสัมพันธ์ทั้งทางวัจนและอวัจนภาษากับผู้อื่นตามวัตถุประสงค์ต่าง ๆ กัน
* เด็กอ่านหรือพิจารณาตัวบทประเภทต่าง ๆและได้มาซึ่งความหมายจากตัวบทเหล่านี้
* เด็กแสดงออกซึ่งความคิด และสร้างความหมายโดยใช้สื่อประเภทต่าง ๆ
* เด็กเริ่มที่จะเข้าใจว่าระบบสัญลักษณ์และแบบแผนทำงานกันอย่างไร
* เด็กใช้ข้อมูลและเทคโนโลยีทางการสื่อสารเพื่อเข้าสู่ข้อมูล สืบค้นแนวคิดและแสดงถึงความคิดของพวกเขา

***ตัวบท (Texts):***

คือ สิ่งที่เราอ่าน เห็น และฟัง และเราสร้างมันขึ้นมาเพื่อแบ่งปันความหมาย ตัวบทอาจอยู่ในรูปของสิ่งตีพิมพ์ เช่น หนังสือ นิตยสาร และโปสเตอร์ หรืออยู่ในรูปของสิ่งที่อยู่บนหน้าจอ เช่น เว็บไซต์บนอินเตอร์เน็ต และดีวีดี ตัวบทสามารถปรากฏได้หลายรูปแบบ และรวมเอาภาพ คำที่เขียน และ/หรือเสียง เข้าไว้ด้วยกัน

***ปรับให้สอดคล้อง:***

“การปรับให้สอดคล้อง ได้แก่ การวางสภาวะของจิตใจในช่วงเวลาที่เข้าไปมีส่วนร่วม ซึ่งช่วงเวลานั้น ผลที่ได้รับมีการสื่อสารผ่านการแสดงออกทางสีหน้า การเปล่งเสียง ท่าทางร่างกาย และการสบสายตา” (Siegel, 1999)

### *เด็กมีปฎิสัมพันธ์ทั้งทางวัจนและอวัจนภาษากับผู้อื่นตามวัตถุประสงค์ต่าง ๆ กัน*

**สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:**

* ร่วมในการปฎิสัมพันธ์ที่สนุกสนาน โดยใช้ทั้งวัจนและอวัจนภาษา
* สื่อและสร้างตัวบทสื่อสารที่เป็นไปตามวัตถุประสงค์และด้วยความมั่นใจ โดยตั้งอยู่บน บ้าน ครอบครัว และชุมชนแห่งการรู้หนังสือ
* ตอบสนองโดยทางวัจนและอวัจนภาษาต่อสิ่งที่พวกเขาเห็น ได้ยิน สัมผัส รู้สึก และรับรู้รสชาติ
* ใช้ภาษาและการแสดงแทนความหมายจากการเล่น ดนตรี และศิลปะ ในการแบ่งปันและส่งความหมาย
* มีส่วนร่วมทางความคิดและประสบการณ์ในการเล่น การอภิปรายในกลุ่มเล็กและกลุ่มใหญ่
* มีส่วนร่วมและมีบทบาททางวัฒนธรรมที่พวกเขาได้ยินเข้าใจในสิ่งที่ได้ยิน
* เป็นผู้สื่อสารที่เป็นเอกเทศ โดยริเริ่มการสนทนาด้วยภาษาอังกฤษแบบออสเตรเลียพื้นฐานและภาษาถิ่น และแสดงความสามารถในการสื่อสารให้ผู้ฟังเข้าใจ
* มีปฏิสัมพันธ์กับผู้อื่น เพื่อค้นคว้าความคิด แนวคิด แจกแจงและท้าทายความคิดต่าง ๆ สามารถเจรจาและแบ่งปันความเข้าใจใหม่ ๆ ได้
* สามารถส่งสาส์นได้ตามจุดประสงค์และด้วยความมั่นใจ สามารถสร้างทักษะการอ่านและเขียนในครอบครัวและชุมชนในวงกว้างได้
* แลกเปลี่ยนความคิด ความรู้สึก และความเข้าใจ โดยใช้ภาษาเป็นสื่อกลางในการละเล่น
* แสดงความเข้าใจการชั่ง ตวง วัด และตัวเลข โดยใช้คำศัพท์เพื่ออธิบายขนาด ความยาว ความหนาแน่ ความสามารถ และชื่อเรียกตัวเลขต่าง ๆ
* แสดงความคิดและความรู้สึก และเข้าใจและเคารพวิสัยทัศน์ของผู้อื่น
* ใช้ภาษาในการสื่อสารความคิดเรื่องปริมาณ เพื่ออธิบายสิ่งของ หรือหมู่มวล และเพื่ออธิบายความคิดเชิงคณิตศาสตร์
* แสดงความรู้ ความเข้าใจ และทักษะในการสื่อความหมายอย่างน้อยหนึ่งภาษาได้มากยิ่งขึ้น

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* มีส่วนร่วมในการปฏิสัมพันธ์ที่สนุกสนานร่วมกับเด็กทารก เมื่อเด็กส่งเสียงหรือเล่นกับเสียง
* ปรับตัวและตอบสนองต่อการสื่อสารของเด็กอย่างเหมาะสม
* ฟังและตอบสนองความคล้ายคลึงของคำที่เด็กใช้
* ให้ความสำคัญกับรากเหง้าทางภาษาของเด็ก โดยร่วมมือกับครอบครัวและสมาชิกชุมชนเพื่อกระตุ้นให้มีการใช้ภาษาถิ่นและภาษาอังกฤษแบบออสเตรเลียพื้นฐาน
* ตระหนักว่าเด็กที่เข้าโครงการเด็กเริ่มการสื่อสาร และใช้ประสบการณ์นั้นที่บ้านและในชุมชน
* สร้างภาษาและกระตุ้นให้เด็กแสดงออกทางภาษาในหลากหลายบริบทสำหรับจุดประสงค์ต่าง ๆ
* มีส่วนร่วมในการสื่อสารที่ยั่งยืนกับเด็ก ในเรื่องของความคิด ประสบการณ์ และเพิ่มคำศัพท์ของเด็กให้มากยิ่งขึ้น
* ใช้แหล่งความรู้ที่มีอยู่ เพื่อส่งเสริมให้เด็กได้ใช้ภาษาทางคณิตศาสตร์

### *เด็กอ่านหรือพิจารณาตัวบทประเภทต่าง ๆ และได้มาซึ่งความหมายจากตัวบทเหล่านี้*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* ฟังและตอบสนองต่อเสียงและรูปแบบในการพูด เรื่องเล่าและคำคล้องจองในบริบท
* ดูและฟังสื่อสิ่งพิมพ์และสื่อทางการมองเห็น และตอบสนองด้วยภาษากาย การกระทำ การออกความคิดเห็น และ/หรือการตั้งคำถามที่เกี่ยวข้อง
* ร้องหรือท่องคำคล้องจอง เพลงสั้น ๆ และบทเพลง
* มีบทบาทในการอ่านและเขียน และการใช้ตัวเลขในการละเล่น
* เริ่มเข้าใจแนวคิดสำคัญและกระบวนการของการอ่านและเขียน และการใช้ตัวเลข เช่น เสียงของภาษา ความสัมพันธ์ของตัวอักษรและเสียง แนวคิดการพิมพ์ และวิธีการสร้างตัวบท
* ค้นคว้าตัวบทจากวิสัยทัศน์ต่าง ๆ และเริ่มวิเคราะห์ความหมาย
* ใช้และมีส่วนร่วมกับการแบ่งปันความสนุกจากภาษาและตัวบทในหลายวิธี
* ตระหนักและมีส่วนร่วมในตัวบทที่สร้างจากวัฒนธรรม ทั้งแบบเขียนและแบบพูด

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* อ่านและแบ่งปันหนังสือประเภทต่าง ๆ และตัวบทอื่น ๆ ร่วมกับเด็ก
* จัดให้มีสภาพแวดล้อมที่ช่วยส่งเสริมความสามารถทางการอ่านและเขียนให้สมบูรณ์ขึ้น ได้แก่ สิ่งพิมพ์ที่มีรูปภาพซึ่งเป็นภาษาที่ใช้กันที่บ้านของเด็กและภาษาอังกฤษแบบมาตรฐานของออสเตรเลีย
* ร้องเพลงและท่องคำที่มีเสียงคล้องจอง ดนตรีชิ้นสั้น ๆ และเพลง
* ให้เด็กได้ร่วมเล่นกับคำพูดและเสียง
* พูดคุยกันอย่างเปิดเผยเกี่ยวกับมโนทัศน์ต่าง ๆ เช่น คำที่มีเสียงคล้องจองและตัวอักษร และเสียง เมื่อมีการอ่านตัวบทร่วมกับเด็ก ๆ
* นำตัวบทที่เป็นที่รู้จักในครอบครัวและชุมชนเข้ามาใช้ร่วมด้วย และเล่าเป็นเรื่อง
* เข้าร่วมเล่นในละครของเด็ก และให้เด็กมีส่วนในการสนทนาเกี่ยวกับความหมายของภาพและสิ่งพิมพ์
* ให้เด็กมีส่วนในการอภิปรายเกี่ยวกับหนังสือและตัวบทอื่น ๆ ที่ส่งเสริมการพิจารณามุมมองอื่น ๆ ที่มีความหลากหลาย
* ส่งเสริมให้เด็กวิเคราะห์วิธีสร้างตัวบท เพื่อแสดงความคิดเห็นและเพื่อขายสินค้า
* สอนศิลปะในลักษณะเดียวกับการสอนภาษา ให้เด็กเห็นว่าศิลปินใช้องค์ประกอบและหลักการในการสร้างทัศนศิลป์ ดนตรี การเต้นรำ ตัวบทของสื่อ
* ให้โอกาสเด็กได้มีส่วนอ่านหรือพิจารณาตัวบทที่สร้างมาจากวัฒนธรรมที่เด็กคุ้นเคยและไม่คุ้นเคย

**ความสามารถในการอ่านและเขียน:**

ในช่วงปฐมวัย ความสามารถในการอ่านและเขียน ได้แก่ ประเภทต่าง ๆ ของวิธีการในการสื่อสาร เช่น ดนตรี การเคลื่อนไหว การเต้นรำ การเล่าเรื่อง ทัศนศิลป์ สื่อและละคร เช่นเดียวกันกับ การพูด การอ่าน และการเขียน

เด็กแสดงออกซึ่งความคิด และสร้างความหมายโดยใช้สื่อประเภทต่าง ๆ

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* ใช้ภาษาและเข้าไปเล่นเพื่อใช้จินตนาการและสร้างบทบาท บทการแสดงและความคิด
* แบ่งปันเรื่องเล่าและสัญลักษณ์ที่มาจากวัฒนธรรมของตนเอง และนำเรื่องที่เป็นที่รู้จักกันดีมาแสดงใหม่
* ใช้ศิลปสร้างสรรค์ เชน การวาด การลงสี การปั้น การละคร การเต้นรำ การเคลื่อนไหว ดนตรี และการเล่าเรื่อง เพื่อแสดงความคิด และสร้างความหมาย
* ทดลองวิธีต่าง ๆ ในการแสดงความคิดและความหมาย โดยใช้สื่อประเภทต่าง ๆ
* เริ่มที่จะใช้รูปภาพและตัวอักษรที่คล้ายคลึงกัน และคำพูดในการสื่อความหมาย

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา

* ใช้ประสบการณ์ในครอบครัวและในชุมชนของเด็กเป็นพื้นฐาน ร่วมกับการใช้ศิลปสร้างสรรค์และศิลปที่แสดงออกถึงความรู้สึก
* จัดหาแหล่งข้อมูลที่สามารถช่วยให้เด็กแสดงออกถึงความหมายให้เด็ก โดยใช้ทัศนศิลป์ การเต้นรำ การละคอน และตนตรี
* ถามและตอบคำถามระหว่างการอ่านหรือการอภิปรายถึงหนังสือและตัวบทอื่น ๆ
* จัดหาแหล่งข้อมูลซึ่งกระตุ้นให้เด็กทดลองกับภาพและสิ่งพิมพ์
* สอนทักษะและเทคนิคซึ่งจะช่วยขยายขีดความสามารถให้เด็กในการแสดงออกถึงความเป็นตัวของตัวเองและการสื่อสารของเด็กได้
* ร่วมเล่นละครกับเด็ก และร่วมกันสร้างวัสดุอุปกรณ์ต่าง ๆ เช่น ป้าย ซึ่งจะช่วยขยายขอบเขตของการเล่นนั้นและช่วยเสริมการเรียนเขียนและอ่าน
* ตอบสนองต่อภาพและสัญลักษณ์ที่เด็กใช้ พูดคุยถึงองค์ประกอบ หลักการ ทักษะ และเทคนิคที่เด็กได้ใช้ในการสื่อความหมาย

### *เด็กเริ่มที่จะเข้าใจว่าระบบสัญลักษณ์และแบบแผนทำงานกันอย่างไร*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* ใช้สัญลักษณ์ในการเล่น เพื่อแสดงและสร้างความหมาย
* เริ่มที่จะสร้างความสัมพันธ์ระหว่าง และมองเห็นแบบแผนในความรู้สึก ความคิด คำพูด และการกระทำ ของตนเอง และของผู้อื่น
* สังเกตและทำนายแบบแผนของกิจวัตรประจำวันและการใช้เวลาให้ผ่านไป
* พัฒนาและเข้าใจว่าสัญลักษณ์เป็นวิธีการที่ทรงพลังในการสื่อสารและเข้าใจว่าความคิด แนวคิดและมโนทัศน์ นั้นสามารถสื่อออกมาได้โดยผ่านสัญลักษณ์
* เริ่มที่จะรับรู้ถึงความสัมพันธ์ระหว่างการแสดงออกโดยการพูด การเขียน และการมองเห็น
* เริ่มที่จะจดจำแบบแผนและความสัมพันธ์ และความเชื่อมโยงระหว่างทั้งสองสิ่งนี้
* เริ่มที่จะเลือก จัดประเภท และเปรียบเทียบกลุ่มประเภทและเหตุการณ์ต่าง ๆ และคุณลักษณะของสิ่งของและวัตถุ ในโลกทางสังคมและธรรมชาติของพวกเขา
* ฟังและตอบสนองต่อเสียงและแบบแผนของการพูด เรื่องราว และเสียงที่สัมผัสกัน
* ใช้ความทรงจำที่ต่อเนื่องในการทำงานให้เสร็จ
* ใช้ประสบการณ์ในการสร้างความหมายโดยใช้สัญลักษณ์ต่าง ๆ

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* ดึงความสนใจของเด็กไปที่สัญลักษณ์และแบบแผนที่อยู่ในสภาพแวดล้อมของเด็ก และพูดคุยกันเกี่ยวกับแบบแผนและความสัมพันธ์ รวมทั้งความสัมพันธ์ระหว่างตัวอักษรและเสียง
* จัดให้เด็กได้เข้าถึงวัตถุในลักษณะต่าง ๆ ในชีวิตประจำวันที่เด็กสามารถใช้เพื่อสร้างแบบแผนและเพื่อเลือก จัดประเภท จัดลำดับ และเปรียบเทียบ
* ให้เด็กเข้าร่วมในการอภิปรายกันเกี่ยวกับระบบสัญลักษณ์ ตัวอย่างเช่น ตัวอักษร ตัวเลข เวลา เงิน และโน้ตดนตรี
* กระตุ้นให้เด็กพัฒนาระบบสัญลักษณ์ของตนเอง และจัดให้เด็กได้มีโอกาสค้นคว้าหาระบบสัญลักษณ์ที่สร้างขึ้นมาตามวัฒนธรรมของตนเอง

***ความสามารถในการคำนวณ:***

***โดยภาพกว้าง ๆ แล้วได้แก่ ความเข้าใจเรื่องตัวเลข แบบแผน การวัด การรับรู้ และข้อมูล เช่นเดียวกับการคิดแบบคำนวณ การใช้เหตุผล และการนับ***

### *เด็กใช้ข้อมูลและเทคโนโลยีทางการสื่อสารเพื่อเข้าสู่ข้อมูลสืบค้นแนวคิดและแสดงถึงความคิดของพวกเขา*

สิ่งนี้จะเห็นได้ชัดเจน ในกรณีตัวอย่างต่อไปนี้ เมื่อเด็กนั้น:

* สามารถชี้ให้เห็นได้ถึงการใช้เทคโนโลยีในชีวิตประจำวัน และใช้ทั้งเทคโนโลยีจริงและในจินตนาการเพื่อเป็นส่วนประกอบในการเล่นของพวกเขา
* ใช้เทคโนโลยีสารสนเทศและการสื่อสารเพื่อเข้าถึงรูปภาพและข้อมูล ค้นคว้าหามุมมองที่หลากหลาย และทำความเข้าใจกับโลกของพวกเขา
* ใช้เทคโนโลยีสารสนเทศและการสื่อสารเป็นเครื่องมือสำหรับการออกแบบ การวาด การตัดต่อ การสะท้อน และการจัดองค์ประกอบ
* นำเทคโนโลยีมาใช้เพื่อความสนุกสนานและเพื่อการสร้างความหมาย

นักการศึกษาส่งเสริมการเรียนรู้นี้ได้ ในกรณีตัวอย่างต่อไปนี้ เมื่อพวกเขา:

* จัดให้เด็กได้เข้าถึงเทคโนโลยีประเภทต่าง ๆ
* นำเทคโนโลยีเข้าไปใช้ร่วมกับประสบการณ์ในการเล่นและโครงการสำหรับเด็ก
* สอนทักษะและเทคโนโลยี และกระตุ้นให้เด็กใช้เทคโนโลยีเพื่อค้นคว้าหาข้อมูลใหม่ ๆ และแสดงความคิดเห็นต่าง ๆ
* กระตุ้นให้เด็กมีการเรียนรู้แบบร่วมมือ เกี่ยวกับเทคโนโลยี และผ่านการใช้เทคโนโลยี ระหว่างเด็ก ๆ และระหว่างเด็กกับนักการศึกษา

# **อภิธานศัพท์**

สภาพแวดล้อมการเรียนรู้ที่ผู้เรียนต้องได้มีโอกาสลงมือกระทำ: คือสภาพแวดล้อมที่เด็กได้รับการสนับสนุนในการค้นหาและมีปฏิสัมพันธ์กับสภาพแวดล้อมที่จะทำให้ (หรือสร้าง) ความหมายและความรู้ผ่านประสบการณ์ ปฏิสัมพันธ์ทางสังคม และการเจรจาต่อรองกับผู้อื่นของพวกเขา ในสภาพแวดล้อมดังกล่าวนี้ นักการศึกษามีบทบาทสำคัญในการส่งเสริมให้เด็กค้นพบความหมายระดับลึก และทำให้การเชื่อมต่อระหว่างความคิดและระหว่างมโนทัศน์ กระบวนการและการแสดงความหมาย ทั้งหมดนี้ นักการศึกษาจะต้องมีส่วนร่วมกับอารมณ์และความคิดของเด็ก (ดัดแปลงจาก South Australian Curriculum Standards and Accountability (SACSA) Framework , General Introduction, pp10 & 11)

หน่วยงาน:ความสามารถในการสร้างทางเลือกและการตัดสินใจที่จะมีอิทธิพลต่อเหตุการณ์ที่เกิดขึ้นและมีผลกระทบต่อโลกอย่างใดอย่างหนึ่ง

ปรับให้สอดคล้อง: “การปรับให้สอดคล้อง ได้แก่ การวางสภาวะของจิตใจในช่วงเวลาที่เข้าไปมีส่วนร่วม ซึ่งช่วงเวลานั้น ผลที่ได้รับมีการสื่อสารผ่านการแสดงออกทางสีหน้า การเปล่งเสียง ท่าทางร่างกาย และการสบสายตา” (Siegel, 1999)

เด็ก: หมายถึง เด็กทารก เด็กวัยเตาะแตะ และมีอายุตั้งแต่สามถึงห้าขวบ นอกจากจะระบุไว้เป็นอย่างอื่น

ส่วนร่วมของชุมชน: การมีบทบาทที่สำคัญในการสนับสนุนให้กับชุมชน

การร่วมสร้าง: การเรียนรู้จะเกิดขึ้นในขณะที่เด็กมีปฏิสัมพันธ์กับนักการศึกษาและกับเด็กคนอื่น ๆ ที่พวกเขาทำงานร่วมกัน

ชุมชน: กลุ่มสังคมหรือวัฒนธรรมหรือเครือข่ายที่มีจุดประสงค์ มรดก สิทธิและหน้าที่ และ/หรือพันธะ

อื่น ๆ ร่วมกัน ‘ชุมชน’ ถูกนำมาใช้เพื่ออ้างนานัปการ เช่น ในชุมชนภายในสภาวะแวดล้อมสำหรับเด็กปฐมวัย ครอบครัวขยายญาติพี่น้อง ชุมชนทางภูมิศาสตร์ของท้องถิ่น และสังคมในวงกว้างของออสเตรเลีย

การสะท้อนอย่างมีวิจารณญาณ: การสะท้อนคิดทบทวนที่เน้นถึงนัยยะของความเท่าเทียมกันและความยุติธรรมทางสังคม

หลักสูตร: ในแง่ของสภาวะแวดล้อมสำหรับเด็กปฐมวัยแล้ว หลักสูตร หมายถึง “ทุกการปฏิสัมพันธ์ ประสบการณ์ กิจกรรม กิจวัตรประจำวันและเหตุการณ์ต่าง ๆ ไม่ว่าจะมีการวางแผนไว้หรือไม่ได้มีการวางแผนไว้ ซึ่งเกิดขึ้นในสภาพแวดล้อมที่ได้รับการออกแบบมาเพื่อช่วยในการเรียนรู้และพัฒนาการของเด็ก” (ดัดแปลงจาก เท วาริกิ)

ลักษณะพื้นนิสัย: นิสัยที่ยั่งยืนของจิตใจและการ กระทำ และแนวโน้มที่จะตอบสนองในรูปแบบที่มีลักษณะเฉพาะกับสถานการณ์ เช่น การรักษามุมมองในการมองโลกในแง่ดี มีความเต็มใจที่จะอดทน การเข้าหาประสบการณ์ใหม่ด้วยความมั่นใจ

สภาวะแวดล้อมเด็กปฐมวัย: การดูแลเด็กแบบเต็มวัน การดูแลเด็กแบบเป็นครั้งคราว การดูแลเด็กแบบครอบครัว บริการดูแลเด็กอะบอริจินแบบอเนกประสงค์ เด็กก่อนเข้าเรียน และเด็กอนุบาล กลุ่มเพื่อการเล่น สถานรับเลี้ยงเด็ก

นักการศึกษา: คือนักปฎิบัติการวิชาชีพด้านปฐมวัย ผู้ซึ่งทำงานโดยตรงกับเด็กในสภาวะแวดล้อมปฐมวัย

การรวมเข้าไว้ด้วยกัน: เกี่ยวข้องกับการคำนึงถึงความหลากหลายทางสังคม วัฒนธรรม และภาษาของเด็กทุกคน (รวมถึงรูปแบบการเรียนรู้ความสามารถ ความพิการ เพศ สถานการณ์ในครอบครัว และที่ตั้งทางภูมิศาสตร์) ในกระบวนการตัดสินใจสำหรับหลักสูตร โดยมีเจตนาเพื่อให้แน่ใจว่าประสบการณ์ของเด็กทุกคนได้รับการยอมรับและมีคุณค่า นอกจากนี้ยังมีความตั้งใจที่จะรับประกันว่าเด็กทุกคนมีสิทธิ์เท่าเทียมกันในการเข้าถึงแหล่งข้อมูลและการมีส่วนร่วม และโอกาสที่จะแสดงให้เห็นการเรียนรู้ของพวกเขาและการให้ความสำคัญแก่ความแตกต่าง

การเรียนการสอนโดยเจตนา: การที่นักการศึกษาใช้ความจงใจ มีจุดประสงค์และความคิดที่แน่นอนในการตัดสินใจและการกระทำ การสอนโดยเจตนาตรงกันข้ามกับการสอนโดยการท่องจำ หรือการดำเนินวิธีเดิมตามที่เคยทำมาด้วยเหตุผลง่าย ๆ คือ จะทำทุกสิ่งทุกอย่างด้วยวิธีการนั้น “เสมอมา”

การมีส่วนร่วม: เป็นสภาวะที่เข้มข้นของกิจกรรมทางจิตที่ทำด้วยความเอาใจใส่ลงไปทั้งหมด โดยแสดงลักษณะชัดจากความเข้มข้นอย่างต่อเนื่องและแรงจูงใจภายใน เด็กที่มีส่วนร่วมสูง (และผู้ใหญ่) จะทำงานที่ขีดจำกัดของความสามารถของพวกเขา นำไปสู่การเปลี่ยนแปลงวิธีการของการตอบสนองและความเข้าใจที่นำไปสู่การเรียนรู้ในระดับลึก (ดัดแปลงจาก Laevers 1994)

การมีส่วนร่วมของเด็กจะเห็นได้จากการแสดงออกทางสีหน้า เสียงและอารมณ์ของพวกเขา พลังงาน ความสนใจ และการดูแลที่พวกเขานำมาใช้และความคิดสร้างสรรค์และความซับซ้อนซึ่งพวกเขานำไปสู่สถานการณ์หนึ่ง ๆ (Laevers) จาก A state of flow โดย Csikszentmihayli อ้างถึงใน Reflect, Respect, Relate (DECS 2008)

**การเรียนรู้:**กระบวนการทางธรรมชาติในการค้นหาที่เด็กทำตั้งแต่แรกเกิดในขณะที่เด็กขยายขีดความสามารถของพวกเขาด้านสติปัญญา กายภาพ สังคม อารมณ์ และความคิดสร้างสรรค์ การเรียนรู้ในช่วงปฐมวัย มีความสัมพันธ์อย่างใกล้ชิดกับพัฒนาการช่วงปฐมวัย

**กรอบการเรียนรู้:**คำแนะนำซึ่งมีเป้าหมายทั่วไปหรือผลลัพธ์สำหรับการเรียนรู้ของเด็กและวิธีที่จะบรรลุเป้าหมายหรือผลลัพธ์นั้นนอกจากนี้ยังเป็นการเสริมต่อการเรียนรู้เพื่อช่วยสภาวะแวดล้อมสำหรับเด็กปฐมวัยในการพัฒนาหลักสูตรของตนเองที่มีรายละเอียดมากขึ้นไว้เป็นของตนเอง

**ผลลัพธ์การเรียนรู้:** ทักษะ ความรู้ หรือ ลักษณะพื้นนิสัย ซึ่งนักการศึกษาสามารถส่งเสริมได้อย่างแข็งขันในสภาวะแวดล้อมสำหรับเด็กปฐมวัย โดยความร่วมมือจากเด็กและครอบครัว

**ความสัมพันธ์ในการเรียนรู้:** ความสัมพันธ์ที่ช่วยให้การเรียนรู้และพัฒนาการของเด็กก้าวหน้าไปได้ไกล ทั้งผู้ใหญ่และเด็กมีความตั้งใจที่จะเรียนรู้จากกันและกัน

**ความสามารถในการอ่านและเขียน:** ในช่วงปฐมวัย ความสามารถในการอ่านและเขียน ได้แก่ ประเภท ต่าง ๆ ของวิธีการในการสื่อสาร เช่น ดนตรี การเคลื่อนไหว การเต้นรำ การเล่าเรื่อง ทัศนศิลป์ สื่อและละคร เช่นเดียวกันกับ การพูด การอ่าน และการเขียน

**ความสามารถในการคำนวณ:** โดยภาพกว้าง ๆ แล้วได้แก่ ความเข้าใจเรื่องตัวเลข แบบแผน การวัด การรับรู้ และข้อมูล เช่นเดียวกับการคิดแบบคำนวณ การใช้เหตุผล และการนับ

**การสอน:** การปฏิบัติที่มีเจตนาในการส่งเสริมการเรียนรู้ของเด็ก

**วิธีการสอน:** การปฏิบัติอย่างมืออาชีพของนักการศึกษาปฐมวัย โดยเฉพาะอย่างยิ่งในแง่มุมที่เกี่ยวข้องกับการสร้างและการถนอมรักษาความสัมพันธ์ การตัดสินใจที่เกี่ยวข้องกับหลักสูตร การสอน และการเรียน

**การเรียนรู้ที่มีพื้นฐานจากการเล่น:**บริบทสำหรับการเรียนรู้ที่เด็กจัดระเบียบและสามารถทำความเข้าใจกับโลกในสังคมของตัวเอง ในขณะที่พวกเขามีส่วนร่วมอย่างแข็งขันต่อผู้คน วัตถุและการแสดงตัวแทนความหมาย

**ความสัมพันธ์แบบสะท้อนกลับ:** การรับรู้ที่เพิ่มมากขึ้นของเด็ก ถึงวิธีการที่ประสบการณ์ ความสนใจและความเชื่อของพวกเขาเป็นตัวสร้างความเข้าใจของพวกเขา

**การเสริมต่อการเรียนรู้:**การตัดสินใจและการกระทำของนักการศึกษาที่สร้างอยู่บนความรู้และทักษะของเด็กที่มีอยู่แล้ว เพื่อขยายการเรียนรู้ของเด็กให้เพิ่มมากขึ้น

**จิตวิญญาณ:** หมายถึงประสบการณ์ในแบบต่าง ๆ ของมนุษย์ ซึ่งรวมทั้งความรู้สึกถึงความกลัวและความสงสัย และการสำรวจค้นหาการเป็นและการรู้

**เทคโนโลยี:** ในที่นี้รวมไปถึงสิ่งที่มากไปกว่าคอมพิวเตอร์และเทคโนโลยีดิจิตอลซึ่งใช้เพื่อข้อมูล การสื่อสารและความบันเทิง เทคโนโลยีคือผลิตภัณฑ์ประเภทต่าง ๆ ที่ทำหรือประกอบขึ้นมาเป็นโลกที่ออกแบบมาแล้ว ผลิตภัณฑ์เหล่านี้ขยายความถึงสิ่งของอื่น ๆ ที่ออกแบบและพัฒนาโดยคน และรวมถึงกระบวนการ ระบบ บริการ และสิ่งแวดล้อม

**ตัวบท (Texts):** คือ สิ่งที่เราอ่าน เห็น และฟัง และเราสร้างมันขึ้นมาเพื่อแบ่งปันความหมาย ตัวบทอาจอยู่ในรูปของสิ่งตีพิมพ์ เช่น หนังสือ นิตยสาร และโปสเตอร์ หรืออยู่ในรูปของสิ่งที่อยู่บนหน้าจอ เช่น เว็บไซต์บนอินเตอร์เน็ต และดีวีดี ตัวบทสามารถปรากฏได้หลายรูปแบบ และรวมเอาภาพ คำที่เขียน และ/หรือเสียง เข้าไว้ด้วยกัน

**การเปลี่ยนผ่าน:** กระบวนการ ระหว่างบ้านและสภาวะแวดล้อมสำหรับเด็กปฐมวัย ระหว่างสภาวะแวดล้อมสำหรับเด็กปฐมวัยประเภทต่าง ๆ กัน หรือ จากสภาวะแวดล้อมสำหรับเด็กปฐมวัยไปสู่การเข้าโรงเรียนเต็มเวล่า

**ความเป็นอยู่:** ความเป็นอยู่ที่ดี เป็นผลมาจากความพึงพอใจที่ได้จากความต้องการพื้นฐาน นั่นคือ ความต้องการความอ่อนโยนและความรัก ความปลอดภัยและความชัดเจน การจดจำทางสังคม ความรู้สึกว่าตนเองสามารถทำสิ่งต่าง ๆ ได้ ความต้องการทางกายภาพและการค้นหาความหมายในชีวิต (ดัดแปลงจาก Laevers 1994) รวมถึงความสุขและความพึงพอใจการทำงานของสังคมที่มีประสิทธิภาพและการแสดงออกของการมองโลกในแง่ดี การเปิดกว้าง ความอยากรู้อยากเห็น และความยืดหยุ่น

# **บรรณานุกรม**

Bailey, D. B. (2002). Are critical periods critical for early childhood education? The role of timing in early childhood pedagogy. Early Childhood Research Quarterly, 17, 281-294.

Brooker, L., & Woodhead, M. (Eds.). (2008). Developing positive identities. Milton Keynes: The Open University.

Fleer, M., & Raban, B. (2005). Literacy and numeracy that counts from birth to five years: A review of the literature. Canberra: Department of Education, Science and Training.

Carr,M. (2001). Assessment in early childhood settings: learning stories. London: Paul Chapman.

Department of Education and Children’s Services (2008). Assessing for Learning and Development in the Early Years using Observation Scales: Reflect Respect Relate, Adelaide: DECS Publishing.

Department of Education Training and Employment (2001). South Australian Curriculum, Standards and Accountability Framework, Adelaide: DETE Publishing.

Gammage, P. (2008). The social agenda and early childhood care and education: Can we really help create a better world? Online Outreach Paper 4. The Hague: Bernard van Leer Foundation.

Grieshaber, S. (2008). Interrupting stereotypes: Teaching and the education of young children. Early Education and Development, 19(3), 505-518.

Hertzman, C. (2004). Making early child development a priority: Lessons from Vancouver. Ottawa: Canadian Centre for Policy Alternatives.

Laevers, F. (1994). Defining and assessing quality in Early Childhood education. Studia Paedagogica. Leuven: Leuven University Press.

Lally, R. (2005). The human rights of infants and toddlers: A comparison of childcare philosophies in Europe, Australia, New Zealand and the Unites States. Zero to Three 43-46.

Mac Naughton, G. (2003). Shaping early childhood: Learners, curriculum and contexts. Maidenhead: Open University Press.

Martin, K. (2005). Childhood, lifehood and relatedness: Aboriginal ways of being, knowing and doing. In   
J. Phillips & J. Lampert (Eds.), Introductory indigenous studies in education: The importance of knowing (pp. 27-40). Frenches Forest, Sydney: Pearson Education Australia.

Ministry of Education, (1996). Te Whãriki: He Whãriki Mãtauranga mõ ngã Mokopuna o Aotearoa/Early Childhood Curriculum. Wellington: Learning Media.

Moss, P. (2006). Early childhood institutions as loci of ethical and political practice. International Journal of Educational Policy, Research and Practice: Reconceptualizing Childhood Studies, 7, 127-136.

OECD. (2006). Starting Strong II: Early Childhood Education and Care: OECD.

Petrie, P., Boddy, J., Cameron, C., Heptinstall, E., McQuail, S., Simon, A., et al. (2008). Pedagogy - A holistic, personal approach to work with children and young people, across services. London: Thomas, Coram Research Unit, Institute of Education, University of London.

Queensland Department of Education, Training and the Arts, 2008, Foundations for Success - Guidelines for Learning Program in Aboriginal and Torres Strait Communities, Queensland Government.

Queensland Studies Authority. (2006). Queensland early years curriculum guidelines. Brisbane: The State   
of Queensland.

Rogoff, B. (2003). The cultural nature of human development. Oxford: Oxford University Press.

Shonkoff, J., & Phillips, D. K. (2000). From neurons to neighbourhoods: The science of early childhood development. Washington, DC: National Academies Press.

Siegel DJ, 1999:88, Developing Mind, Guilford Press, New York.

Siraj-Blatchford, I., & Sylva, K. (2004). Researching pedagogy in English pre-schools British Educational Research Journal, 30(5), 712-730.

Sylva, K., Melhuish, E., Sammons, P., Siraj-Blatchford, I., & Taggart, B. (2004). The Effective Provision of   
Pre-school Education: The final report. London: DfES Sure Start Publications & The Institute of Education.

Uprichard, E. (2007). Children as ‘being and becomings’: Children, childhood and temporality. Children & Society, 22, 303-313.

Wood, E. (2007). New directions in play: Consensus or collision. Education 3-13, 35(4), 309-320.

Woodhead, M., & Brooker, L. (2008). A sense of belonging. Early Childhood Matters (111), 3-6.